|  |  |
| --- | --- |
| **Πρόσκληση Υποβολής** **Εξατομικευμένων Προσφορών για την Σύναψη Εκτελεστικής Σύμβασης της Συμφωνίας Πλαίσιο για το Έργο:** | |
| **«Υπηρεσίες Εξειδικευμένης Τεχνικής και Επιχειρησιακής Υποστήριξης των Δράσεων του Ψηφιακού Μετασχηματισμού της χώρας»**  **ΜΕΣΩ ΤΟΥ ΕΘΝΙΚΟΥ ΣΥΣΤΗΜΑΤΟΣ ΗΛΕΚΤΡΟΝΙΚΩΝ ΔΗΜΟΣΙΩΝ ΣΥΜΒΑΣΕΩΝ (ΕΣΗΔΗΣ)**  **Α/Α Πρόσκλησης: 5**  **Τίτλος Υποέργου:**  **«Υπηρεσίες Εξειδικευμένης Τεχνικής και Επιχειρησιακής Υποστήριξης για τη Θεματική Περιοχή 2 (Υποστήριξη στον αναλυτικό σχεδιασμό και ωρίμανση παρεμβάσεων ή έργων, στην κατάρτιση προκηρύξεων, στη διενέργεια διαγωνισμών και στη σύναψη συμβάσεων) και τη Θεματική Περιοχή 3 (Υποστήριξη στην παρακολούθηση υλοποίησης παρεμβάσεων ή έργων)»** | |
|  | |
| **Χρηματοδότηση:** | **ΣΑΕ 063 - ενάριθ. έργου 2019ΣΕ06300008** |
| **Προϋπολογισμός:** | **€1.003.160,00 συμπεριλαμβανομένου ΦΠΑ 24%.**  **(προϋπολογισμός χωρίς ΦΠΑ: €809.000,00 - ΦΠΑ: €194.160,00)** |
| **CPV:** | **72000000-5, 72221000-0** |
| **Ημερομηνία Διενέργειας:** | **29-4-2022** |
| **Αρ. Συμφωνίας Πλαίσιο** | **1647** |

ΠΕΡΙΕΧΟΜΕΝΑ

[ΓΕΝΙΚΕΣ ΠΛΗΡΟΦΟΡΙΕΣ 5](#_Toc99633474)

[Συνοπτικά Στοιχεία Πρόσκλησης 5](#_Toc99633475)

[A ΜΕΡΟΣ : ΑΝΤΙΚΕΙΜΕΝΟ ΠΡΟΣΚΛΗΣΗΣ 7](#_Toc99633476)

[A.1 Περιεχόμενο Εργασιών Υποέργου 7](#_Toc99633477)

[A.1.1 Θεματική Περιοχή 2 7](#_Toc99633478)

[A.1.1.1 Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων" 7](#_Toc99633479)

[A.1.1.1.1 ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ 7](#_Toc99633480)

[A.1.1.1.2 ΑΝΤΙΚΕΙΜΕΝΟ ΕΡΓΟΥ ΣΥΜΒΟΥΛΟΥ 8](#_Toc99633481)

[A.1.1.1.3 ΠΑΡΑΔΟΤΕΑ ΕΡΓΟΥ 12](#_Toc99633482)

[A.1.1.1.4 ΧΡΟΝΟΔΙΑΓΡΑΜΜΑ ΕΡΓΟΥ 13](#_Toc99633483)

[A.1.1.1.5 ΟΜΑΔΑ ΕΡΓΟΥ 13](#_Toc99633484)

[A.1.1.1.6 ΠΡΟΫΠΟΛΟΓΙΣΜΟΣ 14](#_Toc99633485)

[A.1.2 Θεματική Περιοχή 3 14](#_Toc99633486)

[A.1.2.1 Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)" 15](#_Toc99633487)

[A.1.2.1.1 ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ 15](#_Toc99633488)

[A.1.2.1.2 ΧΡΟΝΟΔΙΑΓΡΑΜΜΑ ΕΡΓΟΥ 17](#_Toc99633489)

[A.1.2.1.3 ΟΜΑΔΑ ΕΡΓΟΥ 17](#_Toc99633490)

[A.1.2.1.4 ΠΡΟΫΠΟΛΟΓΙΣΜΟΣ ΕΡΓΟΥ 18](#_Toc99633491)

[A.1.2.2 Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)" 18](#_Toc99633492)

[A.1.2.2.1 ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ 18](#_Toc99633493)

[A.1.2.2.2 ΧΡΟΝΟΔΙΑΓΡΑΜΜΑ ΕΡΓΟΥ 21](#_Toc99633494)

[A.1.2.2.3 ΟΜΑΔΑ ΕΡΓΟΥ 21](#_Toc99633495)

[A.1.2.2.4 ΠΡΟΫΠΟΛΟΓΙΣΜΟΣ ΕΡΓΟΥ 22](#_Toc99633496)

[A.1.2.3 Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών" 22](#_Toc99633497)

[A.1.2.3.1 ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ 22](#_Toc99633498)

[A.1.2.3.2 ΧΡΟΝΟΔΙΑΓΡΑΜΜΑ ΕΡΓΟΥ 24](#_Toc99633499)

[A.1.2.3.3 ΟΜΑΔΑ ΕΡΓΟΥ 24](#_Toc99633500)

[A.1.2.3.4 ΠΡΟΫΠΟΛΟΓΙΣΜΟΣ ΕΡΓΟΥ 25](#_Toc99633501)

[A.1.2.4 Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου" 25](#_Toc99633502)

[A.1.2.4.1 ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ 25](#_Toc99633503)

[A.1.2.4.2 ΧΡΟΝΟΔΙΑΓΡΑΜΜΑ ΕΡΓΟΥ 28](#_Toc99633504)

[A.1.2.4.3 ΟΜΑΔΑ ΕΡΓΟΥ 29](#_Toc99633505)

[A.1.2.4.4 ΠΡΟΫΠΟΛΟΓΙΣΜΟΣ ΕΡΓΟΥ 30](#_Toc99633506)

[A.2 Χρονοδιάγραμμα Υποέργου 30](#_Toc99633507)

[A.3 Μεθοδολογία Υλοποίησης Υποέργου 31](#_Toc99633508)

[A.3.1 Τόπος Υλοποίησης - Παράδοσης Υποέργου 31](#_Toc99633509)

[A.3.2 Διαδικασία Παραλαβής της Εκτελεστικής Σύμβασης 31](#_Toc99633510)

[B ΜΕΡΟΣ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΠΡΟΣΚΛΗΣΗΣ 32](#_Toc99633511)

[B.1 ΓΕΝΙΚΕΣ ΠΛΗΡΟΦΟΡΙΕΣ 32](#_Toc99633512)

[B.1.1 Νομικό και Θεσμικό πλαίσιο Πρόσκλησης και Αξιολόγησης Προσφορών 32](#_Toc99633513)

[B.1.2 Αντικείμενο Πρόσκλησης 32](#_Toc99633514)

[B.1.3 Προϋπολογισμός Υποέργου 32](#_Toc99633515)

[B.1.4 Τόπος και χρόνος υποβολής εξατομικευμένων προσφορών 32](#_Toc99633516)

[B.1.5 Τρόπος λήψης εγγράφων της Πρόσκλησης 33](#_Toc99633517)

[B.1.6 Παροχή Διευκρινίσεων επί της Πρόσκλησης 33](#_Toc99633518)

[B.2 ΔΙΚΑΙΩΜΑ ΣΥΜΜΕΤΟΧΗΣ - ΔΙΚΑΙΟΛΟΓΗΤΙΚΑ 34](#_Toc99633519)

[B.2.1 Δικαίωμα Συμμετοχής 34](#_Toc99633520)

[B.2.2 Υποχρέωση υποβολής Προσφοράς 34](#_Toc99633521)

[B.3 Κριτήριο Ανάθεσης 34](#_Toc99633522)

[B.3.1 Τελική αξιολόγηση - κατάταξη 35](#_Toc99633523)

[B.4 ΚΑΤΑΡΤΙΣΗ – ΥΠΟΒΟΛΗ ΠΡΟΣΦΟΡΩΝ 36](#_Toc99633524)

[B.4.1 Τρόπος Υποβολής Προσφορών 36](#_Toc99633525)

[B.4.2 Περιεχόμενο Προσφορών 37](#_Toc99633526)

[B.4.2.1 Περιεχόμενα Φακέλου «Δικαιολογητικά Συμμετοχής – Τεχνική Προσφορά» 37](#_Toc99633527)

[Δικαιολογητικά Συμμετοχής 37](#_Toc99633528)

[Τεχνική Προσφορά 38](#_Toc99633529)

[B.4.2.1.1 Υπόδειγμα Τεχνικής Προσφοράς 38](#_Toc99633530)

[B.4.2.2 Περιεχόμενα Φακέλου «Οικονομική Προσφορά» 39](#_Toc99633531)

[B.4.2.3 Περιεχόμενα Φακέλου «προσωρινού αναδόχου εκτελεστικής σύμβασης» 39](#_Toc99633532)

[B.4.3 Ισχύς Προσφορών 40](#_Toc99633533)

[B.4.4 Λόγοι Απόρριψης προσφορών 40](#_Toc99633534)

[B.4.5 Εναλλακτικές Προσφορές 41](#_Toc99633535)

[B.4.6 Τιμές Προσφορών – Νόμισμα 41](#_Toc99633536)

[B.5 ΑΞΙΟΛΟΓΗΣΗ ΠΡΟΣΦΟΡΩΝ 42](#_Toc99633537)

[B.5.1 Διαδικασία Αποσφράγισης και Αξιολόγησης Προσφορών 42](#_Toc99633538)

[B.5.2 Δικαιολογητικά προσωρινού αναδόχου εκτελεστικής σύμβασης 43](#_Toc99633539)

[B.5.3 Αξιολόγηση δικαιολογητικών προσωρινού αναδόχου εκτελεστικής σύμβασης 43](#_Toc99633540)

[B.6 Κατακύρωση – σύναψη εκτελεστικής σύμβασης 44](#_Toc99633541)

[B.6.1 Προδικαστικές Προσφυγές – Προσωρινή Δικαστική Προστασία 44](#_Toc99633542)

[B.6.2 Ματαίωση Διαγωνισμού 46](#_Toc99633543)

[B.7 ΚΑΤΑΡΤΙΣΗ ΕΚΤΕΛΕΣΤΙΚΩΝ ΣΥΜΒΑΣΕΩΝ – ΓΕΝΙΚΟΙ ΟΡΟΙ 47](#_Toc99633544)

[B.7.1 Κατάρτιση, υπογραφή, διάρκεια Σύμβασης – Εγγυήσεις 47](#_Toc99633545)

[B.7.2 Παρακολούθηση εκτελεστικών συμβάσεων 48](#_Toc99633546)

[B.7.3 Παραλαβή του αντικειμένου της εκτελεστικής σύμβασης 48](#_Toc99633547)

[B.7.4 Απόρριψη παραδοτέων - Αντικατάσταση 50](#_Toc99633548)

[B.7.5 Τρόπος Πληρωμής – Κρατήσεις 50](#_Toc99633549)

[B.7.5.1 Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων" 50](#_Toc99633550)

[B.7.5.2 Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)" 50](#_Toc99633551)

[B.7.5.3 Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)" 51](#_Toc99633552)

[B.7.5.4 Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών" 51](#_Toc99633553)

[B.7.5.5 Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου" 51](#_Toc99633554)

[C ΠΑΡΑΡΤΗΜΑΤΑ 53](#_Toc99633555)

[C.1 ΠΑΡΑΡΤΗΜΑ: ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ 53](#_Toc99633556)

[C.1.1 Εγγυητική Επιστολή Προκαταβολής της Εκτελεστικής Σύμβασης 53](#_Toc99633557)

[C.1.2 Εγγυητική Επιστολή Καλής Εκτέλεσης της Εκτελεστικής Σύμβασης 54](#_Toc99633558)

[C.2 ΠΑΡΑΡΤΗΜΑ: ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ 55](#_Toc99633559)

[C.2.1 Υπόδειγμα Οικονομικής Προσφοράς 55](#_Toc99633560)

[C.2.1.1 Ενότητα Υπηρεσιών 1. Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων" 55](#_Toc99633561)

[C.2.1.2 Ενότητα Υπηρεσιών 2. Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)" 55](#_Toc99633562)

[C.2.1.3 Ενότητα Υπηρεσιών 3. Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)" 56](#_Toc99633563)

[C.2.1.4 Ενότητα Υπηρεσιών 4. Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών" 56](#_Toc99633564)

[C.2.1.5 Ενότητα Υπηρεσιών 5. Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου" 57](#_Toc99633565)

[C.2.1.6 Συγκεντρωτικός Πίνακας Οικονομική Προσφοράς 58](#_Toc99633566)

[C.3 ΠΑΡΑΡΤΗΜΑ: ΕΥΡΩΠΑΪΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ) 59](#_Toc99633567)

## ΓΕΝΙΚΕΣ ΠΛΗΡΟΦΟΡΙΕΣ

| Συνοπτικά Στοιχεία Πρόσκλησης | |
| --- | --- |
| **ΤΙΤΛΟΣ ΣΥΜΦΩΝΙΑΣ ΠΛΑΙΣΙΟ** | Υπηρεσίες Εξειδικευμένης Τεχνικής και Επιχειρησιακής Υποστήριξης των Δράσεων του Ψηφιακού Μετασχηματισμού της χώρας |
| **ΤΙΤΛΟΣ ΥΠΟΕΡΓΟΥ** | Υπηρεσίες Εξειδικευμένης Τεχνικής και Επιχειρησιακής Υποστήριξης για τη Θεματική Περιοχή 2 (Υποστήριξη στον αναλυτικό σχεδιασμό και ωρίμανση παρεμβάσεων ή έργων, στην κατάρτιση προκηρύξεων, στη διενέργεια διαγωνισμών και στη σύναψη συμβάσεων) και τη Θεματική Περιοχή 3 (Υποστήριξη στην παρακολούθηση υλοποίησης παρεμβάσεων ή έργων) |
| **ΕΙΔΟΣ ΣΥΜΒΑΣΗΣ** | Εκτελεστική Σύμβαση |
| **ΕΙΔΟΣ ΔΙΑΔΙΚΑΣΙΑΣ** | Πρόσκληση για υποβολή προσφορών με σκοπό τη σύναψη εκτελεστικής σύμβασης για τη Συμφωνία Πλαίσιο με τίτλο:  «Υπηρεσίες Εξειδικευμένης Τεχνικής και Επιχειρησιακής Υποστήριξης των Δράσεων του Ψηφιακού Μετασχηματισμού της χώρας» |
| **ΚΡΙΤΗΡΙΟ ΑΞΙΟΛΟΓΗΣΗΣ ΠΡΟΣΦΟΡΩΝ** | Η πλέον συμφέρουσα από οικονομική άποψη προσφορά βάσει της βέλτιστης σχέσης ποιότητας – τιμής |
| **ΠΡΟΫΠΟΛΟΓΙΣΜΟΣ** | Εκτιμώμενη Αξία Εκτελεστικής Σύμβασης - Προϋπολογισμός  €1.003.160,00 συμπεριλαμβανομένου ΦΠΑ 24%.  (προϋπολογισμός χωρίς ΦΠΑ: €809.000,00 - ΦΠΑ: €194.160,00) |
| **ΧΡΟΝΟΣ ΥΛΟΠΟΙΗΣΗΣ** | 24 Μήνες |
| **ΗΜΕΡΟΜΗΝΙΑ ΠΡΟΣΚΛΗΣΗΣ** | **14-4-2022** |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΠΡΟΣΚΛΗΣΗΣ** | **20-4-2022** |
| **ΗΜΕΡΟΜΗΝΙΑ ΈΝΑΡΞΗΣ ΗΛΕΚΤΡΟΝΙΚΗΣ ΥΠΟΒΟΛΗΣ ΠΡΟΣΦΟΡΩΝ** | **15-4-2022** |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | Ηλεκτρονική Υποβολή: **29-4-2022 ώρα 14:00** |
| **ΤΟΠΟΣ & ΤΡΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Ηλεκτρονική Υποβολή:  Στη διαδικτυακή πύλη www.promitheus.gov.gr του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) (ηλεκτρονική μορφή)  Έντυπη Υποβολή:  Στην έδρα της **ΚτΠ ΜΑΕ** (έντυπη μορφή), όπου προβλέπεται |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | **29-4-2022 ώρα 14:00** |

# ΜΕΡΟΣ : ΑΝΤΙΚΕΙΜΕΝΟ ΠΡΟΣΚΛΗΣΗΣ

## Περιεχόμενο Εργασιών Υποέργου

Η παρούσα εκτελεστική σύμβαση, αφορά στην παροχή Υπηρεσιών Εξειδικευμένης Τεχνικής και Επιχειρησιακής Υποστήριξης για τις ακόλουθες Θεματικές Περιοχές:

* 2: «Υποστήριξη στον αναλυτικό σχεδιασμό και ωρίμανση παρεμβάσεων ή έργων, στην κατάρτιση προκηρύξεων, στη διενέργεια διαγωνισμών και στη σύναψη συμβάσεων»
* 3: «Υποστήριξη στην παρακολούθηση υλοποίησης παρεμβάσεων ή έργων»

Ειδικότερα, το έργο της παρούσας εκτελεστικής σύμβασης περιλαμβάνει τις εξής Ενότητες Υπηρεσιών:

| **Α/Α** | **Ενότητα Υπηρεσιών** | **Θεματική Περιοχή** |
| --- | --- | --- |
| 1 | Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων" | 2 |
| 2 | Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)" | 3 |
| 3 | Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)" | 3 |
| 4 | Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών" | 3 |
| 5 | Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου" | 3 |

Στις επόμενες παραγράφους περιγράφεται αναλυτικά το αντικείμενο των υπηρεσιών ανά ενότητα της εκτελεστικής σύμβασης.

### Θεματική Περιοχή 2

#### Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων"

##### ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ

Το Έργο αφορά στην υλοποίηση της επέκτασης της εφαρμογής πώλησης και έκδοσης του Ηλεκτρονικού Εισιτηρίου και της αναγνώρισης εισόδου σε περίπου 100 Αρχαιολογικούς Χώρους και Μουσεία σε όλη την Ελλάδα μέσω ΣΔΙΤ, σε συνέχεια της αρχικής πιλοτικής εφαρμογής στους Αρχαιολογικούς Χώρους Ακροπόλεως, Αρχαίας Μεσσήνης, Κνωσού και του Μουσείου Ηρακλείου που υλοποιήθηκε με χορηγία της ΙΣΝ και της ΕΤΕ.

Σημειώνεται, ότι στο πλαίσιο της αρχικής πιλοτικής εφαρμογής, υλοποιήθηκαν συστήματα διαχείρισης πωλητηρίων (POS Retail), ηλεκτρονικού εισιτηρίου (e-ticketing) και ελέγχου φυσικής πρόσβασης (access control) στους αρχαιολογικούς χώρους, καθώς και συστήματα διαχείρισης επιχειρησιακών πόρων (ERP) και επιχειρηματικής ευφυΐας & διοικητικής πληροφόρησης (BI/MIS) στην κεντρική υπηρεσία του Οργανισμού Διαχείρισης και Ανάπτυξης Πολιτιστικών Πόρων (ΟΔΑΠ, πρώην ΤΑΠ). Το Ηλεκτρονικό Σύστημα Εισιτηρίων λειτουργεί μέσω του ιστοτόπου του ΟΔΑΠ (<https://etickets.tap.gr/>).

##### ΑΝΤΙΚΕΙΜΕΝΟ ΕΡΓΟΥ ΣΥΜΒΟΥΛΟΥ

Οι υπηρεσίες που θα παρασχεθούν για το συγκεκριμένο Έργο στο πλαίσιο της παρούσας Εκτελεστικής Σύμβασης, αφορούν στην υποστήριξη της Αναθέτουσας Αρχής στην οριστικοποίηση του Αρχικού Επιχειρησιακού Σχεδίου (ΑΕΣ), την προετοιμασία φακέλου αίτησης ΣΔΙΤ, καθώς και την παροχή υπηρεσιών Συμβούλου για τη διαγωνιστική διαδικασία ΣΔΙΤ, ήτοι την υποστήριξη της κατάρτισης τευχών δημοπράτησης, της επιλογής Αναδόχου και της υπογραφής της σύμβασης ΣΔΙΤ.

Ειδικότερα, οι υπηρεσίες περιλαμβάνουν τις εξής εργασίες.

**(α) ΕΡΓΑΣΙΑ Α. ΟΡΙΣΤΙΚΟΠΟΙΗΣΗ ΑΡΧΙΚΟΥ ΕΠΙΧΕΙΡΗΣΙΑΚΟΥ ΣΧΕΔΙΟΥ**

Με σκοπό την διαμόρφωση των τελικών βασικών παραμέτρων και την εκτίμηση των επιδιωκόμενων αποτελεσμάτων από την υλοποίηση του έργου, θα πρέπει να ληφθούν υπόψη όλες οι προηγούμενες σχετικές μελέτες, καθώς και όλα τα αναγκαία δεδομένα και κατευθύνσεις προκειμένου να οριστικοποιηθεί το αρχικό επιχειρηματικό σχέδιο του έργου που θα συμπεριλαμβάνει θέματα όπως:

* Διαμόρφωση βασικών επιχειρησιακών χαρακτηριστικών του Έργου
* Ανάλυση κόστους του Έργου
* Προτάσεις για τη δυνατότητα πηγών εσόδων του Έργου (για το Δημόσιο ή/ και για τον Ιδιώτη που θα συμμετέχει)
* Συγκριτική ανάλυση διεθνών εφαρμογών
* Σχεδιασμός υψηλού επιπέδου των κρίσιμων επιχειρησιακών λειτουργιών
* Εκτίμηση Κόστους και Εσόδων ΣΔΙΤ υψηλού επιπέδου
* Ανάλυση, εκτίμηση και επιμερισμός κινδύνων

Τα παραπάνω θα διαμορφώσουν το σχέδιο υλοποίησης του Έργου, που θα προσδιορίζει τα χαρακτηριστικά του Έργου και τα λοιπά απαραίτητα στοιχεία που προκύπτουν από τον γενικό σχεδιασμό του, καθώς και τους παράγοντες που έχουν ληφθεί υπόψη για την επιλογή των συγκεκριμένων χαρακτηριστικών.

**(β) ΕΡΓΑΣΙΑ Β. ΣΥΝΤΑΞΗ ΦΑΚΕΛΟΥ ΑΙΤΗΣΗΣ ΥΠΑΓΩΓΗΣ ΣΔΙΤ**

Σύμφωνα με τις απαιτήσεις περιεχομένου αιτήσεων ΣΔΙΤ που υποβάλλονται προς έγκριση στην αρμόδια Διυπουργική Επιτροπή, θα συνταχθεί φάκελος έργου ΣΔΙΤ με τα ακόλουθα περιεχόμενα:

**(1) Παρουσίαση Δημόσιου Φορέα**

Παρουσίαση του Δημόσιου Φορέα που υποβάλλει πρόταση για την εκτέλεση έργων ή την παροχή υπηρεσιών σε τομείς της αρμοδιότητάς του, σύμφωνα με τις διατάξεις των παρ. 1 & 2 του άρθρου 1 και της παρ. 1α του άρθρου 2 του Ν. 3389/2005.

Ιδίως θα πρέπει να αναφέρονται:

1. Ο ιδρυτικός νόμος ή το καταστατικό του Δημόσιου Φορέα, τα οποία θα επισυνάπτονται στην πρόταση
2. Εάν πρόκειται για ανώνυμη εταιρεία, η μετοχική της σύνθεση
3. Η αρμοδιότητα του Δημόσιου Φορέα για την υλοποίηση του αντικειμένου της πρότασης

**(2) Αναλυτική περιγραφή του έργου που αποτελεί το αντικείμενο της σύμπραξης – τεχνικά και λειτουργικά χαρακτηριστικά του έργου**

Θα πρέπει να περιγράφεται αναλυτικά το αντικείμενο της σύμπραξης, δηλαδή η απαραίτητη εκτέλεση έργων και η παροχή υπηρεσιών, στις οποίες αποβλέπει ο Δημόσιος Φορέας.

Επιπλέον, θα πρέπει να προσδιορίζονται τα λειτουργικά και τεχνικά χαρακτηριστικά, οι προδιαγραφές του και τα λοιπά απαραίτητα στοιχεία που προκύπτουν από τον γενικό σχεδιασμό του έργου, καθώς και οι παράγοντες που έχουν ληφθεί υπόψη για την επιλογή των συγκεκριμένων λειτουργικών και τεχνικών χαρακτηριστικών.

**(3) Παρουσίαση προτεινόμενης μορφής σύμπραξης**

Η μορφή της σύμπραξης του Δημοσίου και Ιδιωτικού Τομέα, που απορρέει από το αντικείμενο της Σύμβασης Σύμπραξης, δύναται να περιλαμβάνει συνδυασμό δραστηριοτήτων όπως είναι η μελέτη, η χρηματοδότηση, η κατασκευή (ή ανακαίνιση ή μετασκευή), η συντήρηση, η λειτουργία (τεχνική διαχείριση) ή η εκμετάλλευση δημοσίων υποδομών ή η παροχή σχετικών υπηρεσιών.

Οι Συμβάσεις Σύμπραξης θα πρέπει να πληρούν σωρευτικά τις προϋποθέσεις του άρθρου 2 παρ. του Νόμου 3389/2005.

Στην παράγραφο αυτή, πρέπει να γίνει αναλυτική περιγραφή της δομής της προτεινόμενης Σύμπραξης με βάση τα παραπάνω, του χρόνου διάρκειάς της και των υποχρεώσεων τόσο του Δημόσιου όσο και του Ιδιωτικού Τομέα. Θα πρέπει επίσης να γίνει ένας αρχικός επιμερισμός των κινδύνων που κάθε συμβαλλόμενο μέρος θα αναλάβει.

**(4) Ενδεικτικός προϋπολογισμός εκτέλεσης έργου ή υπηρεσίας μέσω ΣΔΙΤ**

1. Ιστορικά στοιχεία (ή ετήσιες δαπάνες) του Δημοσίου φορέα για την κατασκευή παρόμοιων εγκαταστάσεων (σε περίπτωση έργων που περιλαμβάνουν την κατασκευή υποδομών), για τη λειτουργία τους ή την προσφορά υπηρεσιών για την κάλυψη των τρεχουσών αναγκών.
2. Ανάλυση του προϋπολογισμού του έργου ή της υπηρεσίας που προτείνεται να υλοποιηθεί (π.χ. δαπάνη κατασκευής, συντήρησης, λειτουργίας, προμήθειας υλικών, προσφοράς υπηρεσιών) ανάλογα με την προτεινόμενη μορφή και το χρόνο Σύμπραξης.
3. α. Ανταποδοτικά έργα ΣΔΙΤ: Προσδιορισμός αναμενόμενων εσόδων του Ιδιωτικού Φορέα που προκύπτουν από την εκμετάλλευση, την ενοικίαση χώρων, την παροχή υπηρεσιών ή τα τέλη χρήσης κατά τη διάρκεια της σύμπραξης. Στην περίπτωση αυτή, θα πρέπει να γίνει αναλυτική περιγραφή του σχεδίου εκμετάλλευσης του αντικειμένου της σύμπραξης, των στοιχείων ζήτησης και του ανταγωνισμού. Με βάση τα παραπάνω, θα πρέπει να προκύψουν τα προβλεπόμενα έσοδα και έξοδα του Ιδιώτη, οι προβλεπόμενες οικονομικές καταστάσεις, ενώ θα πρέπει να γίνει και ανάλυση ευαισθησίας των κρίσιμων παραμέτρων του έργου, ώστε να προκύψει ένα βασικό σενάριο και τα εναλλακτικά του.

β. Μη ανταποδοτικά έργα ΣΔΙΤ: Τεκμηρίωση της έλλειψης ανταποδοτικότητας, των ιστορικών στοιχείων χρηματοδότησης του Δημόσιου Φορέα από το δημόσιο προϋπολογισμό και εκτίμηση των προβλεπόμενων μελλοντικών ετήσιων αναγκών χρηματοδότησης του Δημόσιου Φορέα από το δημόσιο προϋπολογισμό για το αντικείμενο της σύμπραξης (πληρωμές διαθεσιμότητας).

γ. Μερικώς ανταποδοτικά έργα ΣΔΙΤ: Τεκμηρίωση της περιορισμένης ανταποδοτικότητας, προσδιορισμός αναμενόμενων εσόδων του Ιδιωτικού Φορέα που ενδέχεται να προκύπτουν από την εκμετάλλευση, την ενοικίαση χώρων ή την παροχή υπηρεσιών κατά τη διάρκεια της σύμπραξης, των ιστορικών στοιχείων χρηματοδότησης του Δημόσιου Φορέα από το δημόσιο προϋπολογισμό και εκτίμηση των προβλεπόμενων μελλοντικών ετήσιων αναγκών χρηματοδότησης του Δημόσιου Φορέα από το δημόσιο προϋπολογισμό για το αντικείμενο της σύμπραξης (πληρωμές διαθεσιμότητας).

**(5) Σκοπιμότητα υλοποίησης προτεινόμενου έργου μέσω ΣΔΙΤ**

Στην ενότητα αυτή θα πρέπει να γίνει:

* Περιγραφή της υφιστάμενης κατάστασης
* Τεκμηρίωση σκοπιμότητας, αναγκαιότητας, αποδοχής και άμεσης υλοποίησης του έργου, όπως αυτό εντάσσεται στο στρατηγικό σχεδιασμό του Δημόσιου Φορέα
* Παρουσίαση των εναλλακτικών λύσεων που έχουν εξετασθεί για την υλοποίηση του προτεινόμενου έργου (πέραν της υλοποίησης μέσω ΣΔΙΤ)
* Αιτιολόγηση της υλοποίησης του έργου μέσω ΣΔΙΤ. Περιγραφή και ανάλυση των χρηματοοικονομικών, τεχνικών, κοινωνικο-οικονομικών κριτηρίων που τεκμηριώνουν τη σκοπιμότητα της υλοποίησης της προτεινόμενης σύμπραξης μέσω ΣΔΙΤ.

**(6) Ενέργειες ωρίμανσης του έργου – Νομικά και τεχνικά θέματα**

Αναφορά στις ενέργειες στις οποίες έχει τυχόν προβεί έως σήμερα ο Δημόσιος Φορέας για την ωρίμανση του έργου ή της υπηρεσίας, καθώς και για τις ανάγκες για την προετοιμασία της ανάθεσης των σχετικών συμβάσεων (π.χ. πρόσληψη χρηματοοικονομικών, τεχνικών και νομικών συμβούλων, εκπόνηση μελετών, σύνταξη τευχών και σχεδίων Συμβάσεων).

Θα πρέπει να αντιμετωπίζονται ιδίως:

* Θέματα κυριότητας των ακινήτων
* Πολεοδομικά θέματα
* Θέματα εγκρίσεων, αδειοδοτήσεων
* Θέματα αρμοδιοτήτων (όταν το αντικείμενο εμπίπτει στην αρμοδιότητα περισσοτέρων του ενός φορέων)
* Κτιριολογικό πρόγραμμα και προμελέτες (επισυναπτόμενα)

**(7) Ενδεικτικό Χρονοδιάγραμμα εκτέλεσης ενεργειών από το Δημόσιο Φορέα μετά την έγκριση του έργου από τη Διυπουργική Επιτροπή**

* Διαδικασία πρόσληψης συμβούλων (σε μήνες)
* Διαδικασία επιλογής Ιδιώτη (σε μήνες)
* Υλοποίηση υποδομής (σε μήνες)
* Λειτουργία / συντήρηση / εκμετάλλευση υποδομής (σε έτη)

**(γ) ΕΡΓΑΣΙΑ Γ. ΥΠΗΡΕΣΙΕΣ ΣΥΜΒΟΥΛΟΥ ΔΗΜΟΠΡΑΤΗΣΗΣ ΚΑΙ ΑΝΑΘΕΣΗΣ ΣΔΙΤ**

**(1) ΦΑΣΗ Α' - ΜΕΛΕΤΗ ΤΩΝ ΣΗΜΑΝΤΙΚΩΝ ΠΑΡΑΜΕΤΡΩΝ ΓΙΑ ΤΗΝ ΕΠΙΛΟΓΗ ΤΗΣ ΠΡΟΣΦΟΡΟΤΕΡΗΣ ΔΙΑΔΙΚΑΣΙΑΣ ΕΠΙΛΟΓΗΣ ΤΟΥ ΙΦΣ**

**(1.1) ΑΝΑΛΥΣΗ ΥΦΙΣΤΑΜΕΝΗΣ ΚΑΤΑΣΤΑΣΗΣ**

* Ανάλυση Διαθέσιμων Στοιχείων – Επισκόπηση Υφιστάμενων Μελετών & Συστημάτων

**(1.2) ΟΡΙΣΤΙΚΟΠΟΙΗΣΗ ΤΟΥ ΕΠΙΧΕΙΡΗΣΙΑΚΟΥ & ΤΕΧΝΙΚΟΥ ΣΧΕΔΙΟΥ**

* Διαμόρφωση βασικών τεχνικών χαρακτηριστικών του Έργου
* Συγκριτική ανάλυση διεθνών εφαρμογών & επιδόσεων (benchmarking)
* Κατάρτιση τεχνικών και λειτουργικών απαιτήσεων
* Προσδιορισμός στοιχείων κόστους επένδυσης και λειτουργίας
* Προσδιορισμός προδιαγραφών διαθεσιμότητας και δεικτών επίδοσης
* Ανάλυση κόστους του Έργου
* Προτάσεις για τη δυνατότητα πηγών εσόδων του Έργου
* Κατάρτιση Χρηματοοικονομικού Μοντέλου
* Σχεδιασμός κρίσιμων επιχειρησιακών λειτουργιών
* Σχεδιασμός μηχανισμού υπολογισμού πληρωμών διαθεσιμότητας
* Υποστήριξη στην προ-διαγνωστική έρευνα αγοράς (Μarket Sounding)
* Ανάλυση, εκτίμηση και επιμερισμός κινδύνων

**(1.3) ΟΡΙΣΤΙΚΟΠΟΙΗΣΗ ΤΗΣ ΜΟΡΦΗΣ ΤΗΣ ΣΥΜΠΡΑΞΗΣ ΚΑΙ ΤΩΝ ΒΑΣΙΚΩΝ ΠΑΡΑΜΕΤΡΩΝ ΤΗΣ**

* Υποστήριξη στην οριστικοποίηση της μορφής της σύμπραξης
* Υποστήριξη της επιλογής της καταλληλότερης διαδικασίας ανάθεσης του Έργου

**(2) ΦΑΣΗ Β' - ΚΑΤΑΡΤΙΣΗ ΤΕΥΧΩΝ ΔΗΜΟΠΡΑΤΗΣΗΣ ΚΑΙ ΔΗΜΟΣΙΕΥΣΗ ΤΗΣ ΔΙΑΚΗΡΥΞΗΣ ΓΙΑ ΤΗΝ ΕΠΙΛΟΓΗ ΤΟΥ ΙΦΣ**

**(2.1) ΠΡΟΕΤΟΙΜΑΣΙΑ ΚΡΙΤΗΡΙΩΝ ΠΟΙΟΤΙΚΗΣ ΕΠΙΛΟΓΗΣ ΚΑΙ ΑΝΑΘΕΣΗΣ ΔΙΑΓΩΝΙΣΜΟΥ ΙΦΣ**

* Καθορισμός κριτηρίων τεχνικής και επαγγελματικής ικανότητας
* Καθορισμός κριτηρίων ανάθεσης
* Προετοιμασία υποδείγματος σκιώδους κατακυρωτικής διαδικασίας (shadow bid model)

**(2.2) ΚΑΤΑΡΤΙΣΗ ΤΕΥΧΩΝ ΔΗΜΟΠΡΑΤΗΣΗΣ ΚΑΙ ΣΧΕΔΙΟΥ ΣΥΜΒΑΣΗΣ**

* Προετοιμασία όρων των Τευχών Δημοπράτησης, του Σχεδίου Σύμβασης Σύμπραξης και των λοιπών συμβατικών κειμένων
* Προετοιμασία υλικού γραφείου δεδομένων

**(2.3) ΠΡΟΕΤΟΙΜΑΣΙΑ ΔΙΑΓΩΝΙΣΜΟΥ**

* Υποστήριξη κατά τη σύνταξη της Πρόσκλησης Εκδήλωσης Ενδιαφέροντος
* Συνδρομή στην παροχή διευκρινίσεων έως την Υποβολή Εκδήλωσης Ενδιαφέροντος
* Συνδρομή στον έλεγχο και αξιολόγηση των φακέλων εκδήλωσης ενδιαφέροντος
* Υποστήριξη κατά την Κατάρτιση Διακήρυξης, Σχεδίου Σύμβασης και των λοιπών συμβατικών κειμένων

**(3) ΦΑΣΗ Γ' - ΕΛΕΓΧΟΣ, ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ ΚΑΙ ΕΠΙΛΟΓΗ ΤΟΥ ΙΦΣ**

* Συνδρομή στην παροχή διευκρινίσεων έως και την υποβολή των δεσμευτικών προσφορών
* Συνδρομή στον έλεγχο και αξιολόγηση φακέλων προσφορών

**(4) ΦΑΣΗ Δ' - ΠΡΟΕΤΟΙΜΑΣΙΑ, ΚΑΤΑΡΤΙΣΗ, ΥΠΟΣΤΗΡΙΞΗ ΚΑΤΑ ΤΗ ΔΙΑΠΡΑΓΜΑΤΕΥΣΗ ΚΑΙ ΤΗΝ ΥΠΟΓΡΑΦΗ ΤΗΣ ΣΥΜΒΑΣΗΣ ΜΕ ΤΗΝ ΕΤΑΙΡΕΙΑ ΕΙΔΙΚΟΥ ΣΚΟΠΟΥ**

**(4.1) ΥΠΟΣΤΗΡΙΞΗ ΚΑΤΑ ΤΙΣ ΔΙΑΠΡΑΓΜΑΤΕΥΣΕΙΣ ΜΕ ΤΟΝ ΙΦΣ ΚΑΙ ΟΡΙΣΤΙΚΟΠΟΙΗΣΗ ΤΩΝ ΕΓΓΡΑΦΩΝ ΣΥΝΑΛΛΑΓΗΣ**

* Υποστήριξη κατά τις τελικές διαπραγματεύσεις και οριστικοποίηση των εγγράφων της συναλλαγής

**(4.2) ΥΠΟΣΤΗΡΙΞΗ ΓΙΑ ΤΗ ΔΙΑΣΦΑΛΙΣΗ ΧΡΗΜΑΤΟΔΟΤΗΣΗΣ ΚΑΙ ΤΗΝ ΥΠΟΓΡΑΦΗ ΔΑΝΕΙΑΚΩΝ ΣΥΜΒΑΣΕΩΝ**

* Υποστήριξη της Αναθέτουσας Αρχής έως την οριστική διασφάλιση της χρηματοδότησης του Ιδιωτικού Φορέα Σύμπραξης και την υπογραφή των σχετικών δανειακών συμβάσεων

##### ΠΑΡΑΔΟΤΕΑ ΕΡΓΟΥ

Τα παραδοτέα του Έργου θα είναι τα κάτωθι:

* Τριμηνιαίες Εκθέσεις Προόδου Εργασιών Συμβούλου, με επισυναπτόμενα έγγραφα που συνδέονται με τις σχετικές εργασίες της εκάστοτε περιόδου (Αρχικό Επιχειρησιακό Σχέδιο (ΑΕΣ) του έργου, Σχέδιο Αίτησης Υπαγωγής του έργου σε διαδικασία ΣΔΙΤ σύμφωνα με τις απαιτήσεις του ισχύοντος θεσμικού πλαισίου ΣΔΙΤ, Σχέδιο Πρόσκλησης Ενδιαφέροντος, Σχέδιο Διακήρυξης, Σχέδιο Σύμβασης ΣΔΙΤ, λοιπές εκθέσεις)

##### ΧΡΟΝΟΔΙΑΓΡΑΜΜΑ ΕΡΓΟΥ

Το χρονοδιάγραμμα υλοποίησης του έργου ορίζεται σε **δεκαοκτώ (18) μήνες** από την υπογραφή της εκτελεστικής σύμβασης. Στο χρόνο αυτό δεν συμπεριλαμβάνονται οι χρόνοι παραλαβής των παραδοτέων.

Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες από την υποβολή του, σύμφωνα με τα αναφερόμενα στην παρ. «B.7.3 Παραλαβή του αντικειμένου της εκτελεστικής σύμβασης» της παρούσας.

|  |  |
| --- | --- |
| **ΕΡΓΑΣΙΕΣ** | **Μήνες από την έναρξη του έργου** |
| Α. ΟΡΙΣΤΙΚΟΠΟΙΗΣΗ ΑΡΧΙΚΟΥ ΕΠΙΧΕΙΡΗΣΙΑΚΟΥ ΣΧΕΔΙΟΥ | 0-2 |
| Β. ΣΥΝΤΑΞΗ ΦΑΚΕΛΟΥ ΑΙΤΗΣΗΣ ΥΠΑΓΩΓΗΣ ΣΔΙΤ | 1-4 |
| Γ. ΥΠΗΡΕΣΙΕΣ ΣΥΜΒΟΥΛΟΥ ΔΗΜΟΠΡΑΤΗΣΗΣ ΚΑΙ ΑΝΑΘΕΣΗΣ ΣΔΙΤ | 5-18 |

##### ΟΜΑΔΑ ΕΡΓΟΥ

Η σύνθεση της ομάδας έργου και οι ζητούμενοι α/μ ανά κατηγορία προφίλ προβλέπονται ως εξής:

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **ΕΠΙ ΜΕΡΟΥΣ ΠΡΟΣΟΝΤΑ (αθροιστικά από τα μέλη της κάθε κατηγορίας προφίλ στα αναφερόμενα γνωστικά αντικείμενα)** | **Απασχόληση (Α/Μ)** | **Κόστος ΑΜ (χωρίς ΦΠΑ)** | **Συνολικό Κόστος (χωρίς ΦΠΑ)** |
| --- | --- | --- | --- | --- | --- |
| 1 | Υπεύθυνος Έργου (PM) | Επίβλεψη, Εποπτεία, Παρακολούθηση, Διαχείριση Έργου | 12 | € 6.500,00 | € 78.000,00 |
| 2 | Έμπειρος Σύμβουλος Πληροφορικής (IT senior expert) | * Ανάλυση απαιτήσεων/ σχεδίαση πληροφοριακών συστημάτων * Ασφάλεια Πληροφοριών (IT security) * Δίκτυα – Τηλεπικοινωνίες | 17 | € 6.110,00 | € 103.870,00 |
| 3 | Σύμβουλος Πληροφορικής (IT expert) | * Ανάλυση απαιτήσεων/ σχεδίαση πληροφοριακών συστημάτων * Ασφάλεια Πληροφοριών (IT security) * Δίκτυα – Τηλεπικοινωνίες | 9 | € 4.300,00 | € 38.700,00 |
| 4 | Έμπειρος νομικός σύμβουλος (legal senior expert) | Θέματα δημόσιων συμβάσεων έργων, προμηθειών και υπηρεσιών | 1,5 | € 5.800,00 | € 8.700,00 |
|  | **ΣΥΝΟΛΟ** |  | **39,5** |  | **€ 229.270,00** |

##### ΠΡΟΫΠΟΛΟΓΙΣΜΟΣ

Ο ανώτερος διαθέσιμος προϋπολογισμός με βάση τους ανωτέρω ανθρωπομήνες ανά κατηγορία προφίλ συμβούλων της Συμφωνίας Πλαίσιο, ανέρχεται σε **229.270,00 Ευρώ** πλέον ΦΠΑ 24%.

### Θεματική Περιοχή 3

Η Θεματική Περιοχή 3, αφορά υπηρεσίες διοίκησης, παρακολούθησης και διαχείρισης των έργων που αφορούν την παρούσα εκτελεστική σύμβαση (Βλ. παρ. Α1). Οι υπηρεσίες που δύνανται να ζητηθούν από τον Ανάδοχο είναι οι εξής:

* Παρακολούθηση της πορείας υλοποίησης του φυσικού και οικονομικού αντικειμένου των έργων και της τήρησης του χρονοδιαγράμματος.
* Εντοπισμός και αξιολόγηση των αποκλίσεων και των κινδύνων που διατρέχουν τα Έργα, αναφορικά με την πρόοδο υλοποίησής τους, σε σχέση με τον αρχικό σχεδιασμό υλοποίησης και τους δείκτες αποτελέσματος και παρακολούθησης που έχουν τεθεί.
* Υποστήριξη στη διαχείριση ζητημάτων που προκύπτουν κατά την εκτέλεση των Έργων.
* Κατάθεση τεκμηριωμένων εισηγήσεων για την υποστήριξη στη λήψη αποφάσεων επί οποιουδήποτε θέματος σχετίζεται με την υλοποίηση των έργων, και ιδίως :
* επί αιτημάτων αλλαγών των Αναδόχων των έργων,
* για ειδικά τεχνικά, οικονομικά ή επιχειρησιακά θέματα ή προϋποθέσεις που προκύπτουν από τις ανάγκες υλοποίησης και εφαρμογής των επιμέρους όρων της Σύμβασης των έργων,
* για πιθανές βελτιώσεις ή αναθεωρήσεις στο σχεδιασμό υλοποίησης του Κυρίως Έργου.
* Υποστήριξη στην καθοδήγηση και το συντονισμό των εμπλεκομένων για κάθε είδους θέματα που σχετίζονται με την υλοποίηση των επιμέρους Έργων.
* Υποστήριξη στις παραλαβές παραδοτέων, αξιολογώντας την πληρότητα και ποιότητά τους και την κάλυψη των προδιαγραφών-απαιτήσεων που έχουν τεθεί, που μπορεί να περιλαμβάνει :
* παρακολούθηση/ συμμετοχή στους ελέγχους αποδοχής,
* τεχνική και επιστημονική συνδρομή στις Ομάδες και τις Επιτροπές Παραλαβής της Αναθέτουσας Αρχής,
* τυχόν υπόδειξη περαιτέρω ελέγχων-δοκιμών,
* επισκόπηση ποιότητας έγγραφων παραδοτέων,
* γνωμοδοτήσεις επί ευρημάτων,
* εισηγήσεις,
* λοιπές σχετικές εργασίες.

Παραδοτέα Θεματικής Περιοχής 3

Τα παραδοτέα θα είναι τα κάτωθι:

**Π1**: Τριμηνιαίες εποπτικές αναφορές προόδου

**Π2**: Ad hoc αναφορές όποτε ζητηθεί

**Π3**: Εξειδικευμένα παραδοτέα σύμφωνα με τις παρεχόμενες υπηρεσίες

#### Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)"

##### ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ

Το ΟΠΣ ΜΤΣ αποτελείται από τα ακόλουθα τέσσερα βασικά Πληροφοριακά Συστήματα:

* Μετοχικού Ταμείου Στρατού (ΜΤΣ)
* Ειδικού Κλάδου Οικονομικής Ενίσχυσης Μερισματούχων Στρατού (ΕΚΟΕΜΣ)
* Ειδικού Λογαριασμού Αλληλοβοηθείας Στρατού (ΕΛΟΑΣ)
* Ταμείου Υπαλλήλων Μετοχικού Ταμείου Στρατού (ΤΑΥΜΤΣ)

Τα ανωτέρω συστήματα θα υλοποιήσουν τις επιχειρησιακές διαδικασίες του Φορέα, καθώς και τις λειτουργίες του υφιστάμενου συστήματος, ενώ θα περιλαμβάνουν και άλλες εφαρμογές απαραίτητες για τη λειτουργία του ΟΠΣ. Τα λειτουργικά χαρακτηριστικά των επιμέρους υποσυστημάτων θα διαμορφωθούν έχοντας σαν βασικό κριτήριο την ανάγκη διατήρησης και βελτίωσης του υφιστάμενου τρόπου λειτουργίας των μονάδων των Οργανισμών. Στο αντικείμενο της σύμβασης περιλαμβάνονται:

* ανάλυση απαιτήσεων του Έργου, με βάση τις διαδικασίες που περιλαμβάνονται στον επιχειρησιακό μηχανισμό του ΜΤΣ, στις επιμέρους λειτουργικές περιοχές (ΜΤΣ – Διεύθυνση Οικονομικών Υπηρεσιών, ΜΤΣ – Διεύθυνση Παροχών, ΜΤΣ – Διεύθυνση Περιουσίας, ΜΤΣ-Νομική Υπηρεσία, ΜΤΣ-Πρωτόκολλο, ΜΤΣ-Διοικητικό Τμήμα (παρακολούθηση διοικητικών μεταβολών προσωπικού),ΤΑΥ - ΜΤΣ, ΕΚΟΕΜΣ, ΕΛΟΑΣ).
* η σχεδίαση, ανάπτυξη και λειτουργία του Πληροφοριακού Συστήματος και των αντίστοιχων Υποσυστημάτων.
* η σχεδίαση, ανάπτυξη και λειτουργία Διαδικτυακής Πύλης (Web Portal) παροχής υπηρεσιών σε Μετόχους και Μερισματούχους.
* η μετάπτωση δεδομένων στο νέο Πληροφοριακό Σύστημα.
* η παροχή υπηρεσιών ψηφιοποίησης (σάρωσης).
* η προμήθεια και εγκατάσταση σαρωτών.
* η παροχή υπηρεσιών εγγύησης και συντήρησης.
* η παροχή υπηρεσιών εκπαίδευσης των χρηστών του ΜΤΣ, ΤΑΥ-ΜΤΣ, ΕΚΟΕΜΣ, ΕΛΟΑΣ.
* η παροχή υπηρεσιών υποστήριξης, κατά την περίοδο της δοκιμαστικής λειτουργίας.

Η συνολική διάρκεια του Κυρίως Έργου ορίζεται σε δέκα οχτώ (18) μήνες. Στη συνολική διάρκεια της σύμβασης περιλαμβάνεται και ο χρόνος που θα απαιτηθεί για την παραλαβή των ενδιάμεσων φάσεων ή παραδοτέων μέχρι την παράδοση και του τελευταίου παραδοτέου που ορίζει την λήξη της σύμβασης και την έναρξη της διαδικασίας για την οριστική παραλαβή του έργου.

Το Χρονοδιάγραμμα του Κυρίως Έργου αναλύεται σε επιμέρους φάσεις ως εξής :

| **ΧΡΟΝΟΔΙΑΓΡΑΜΜΑ ΕΡΓΟΥ** | | | | | |
| --- | --- | --- | --- | --- | --- |
| **Φάση** | **Τίτλος Φάσης** | **Διάρκεια Υλοποίησης (ΜΗΝΕΣ)** | **Διάρκεια Ελέγχου Παραδοτέων (ΜΗΝΕΣ)** | **Διάρκεια Σύμβασης (ΜΗΝΕΣ)** | **Προϋπόθεση Έναρξης** |
| ΦΑΣΗ 1 | Εκπόνηση Μελέτης Ανάλυσης Απαιτήσεων -Μελέτης Εφαρμογής | 4 | 1 | 5 | Έναρξη με την υπογραφή της Σύμβασης |
| ΦΑΣΗ 2 | Προμήθεια και εγκατάσταση έτοιμου Λογισμικού - Ανάπτυξη Εφαρμογών – Ψηφιοποίηση υλικού | 7 | 1 | 8 | Έναρξη με την ολοκλήρωση της Φάσης 1 |
| ΦΑΣΗ 3 | Εκπαίδευση – δοκιμαστική λειτουργία - Δημοσιότητα | 4 | 1 | 5 | Έναρξη με την ολοκλήρωση της Φάσης 2 |

Η εκτιμώμενη αξία της σύμβασης ανέρχεται στο ποσό των €2.486.750,00 μη περιλαμβανομένου ΦΠΑ.

##### ΧΡΟΝΟΔΙΑΓΡΑΜΜΑ ΕΡΓΟΥ

Το χρονοδιάγραμμα υλοποίησης του έργου ορίζεται σε **δεκαοκτώ (18) μήνες** από την υπογραφή της εκτελεστικής σύμβασης. Στον χρόνο αυτό δεν συμπεριλαμβάνονται οι χρόνοι παραλαβής των παραδοτέων.

Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες από την υποβολή του, σύμφωνα με τα αναφερόμενα στην παρ. «B.7.3 Παραλαβή του αντικειμένου της εκτελεστικής σύμβασης» της παρούσας.

| **Α/Α** | **Παραδοτέο** | **Χρόνος Υποβολής Παραδοτέου** |
| --- | --- | --- |
| 1 | Π1. Τριμηνιαίες εποπτικές αναφορές προόδου | Κάθε τρίμηνο |
| 2 | Π2. Ad hoc αναφορές όποτε ζητηθεί | Καθ’ όλη τη διάρκεια του Έργου |
| 3 | Π3. Εξειδικευμένα παραδοτέα σύμφωνα με τις παρεχόμενες υπηρεσίες | Καθ’ όλη τη διάρκεια του Έργου |

##### ΟΜΑΔΑ ΕΡΓΟΥ

Η σύνθεση της ομάδας έργου και οι ζητούμενοι α/μ ανά κατηγορία προφίλ προβλέπονται ως εξής:

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **ΕΠΙ ΜΕΡΟΥΣ ΠΡΟΣΟΝΤΑ (αθροιστικά από τα μέλη της κάθε κατηγορίας προφίλ στα αναφερόμενα γνωστικά αντικείμενα)** | **Απασχόληση (Α/Μ)** | **Κόστος ΑΜ (χωρίς ΦΠΑ)** | **Συνολικό Κόστος (χωρίς ΦΠΑ)** |
| --- | --- | --- | --- | --- | --- |
| 1 | Υπεύθυνος Έργου (PM) | Επίβλεψη, Εποπτεία, Παρακολούθηση, Διαχείριση Έργου | 5,5 | € 6.500,00 | € 35.750,00 |
| 2 | Έμπειρος Σύμβουλος Πληροφορικής (IT senior expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Ανάλυση απαιτήσεων/ σχεδίαση πληροφοριακών συστημάτων | 4 | € 6.110,00 | € 24.440,00 |
| 3 | Σύμβουλος Πληροφορικής (IT expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Ανάλυση απαιτήσεων/ σχεδίαση πληροφοριακών συστημάτων | 8 | € 4.300,00 | € 34.400,00 |
| 4 | Έμπειρος νομικός σύμβουλος (legal senior expert) | Θέματα δημόσιων συμβάσεων έργων, προμηθειών και υπηρεσιών | 2 | € 5.800,00 | € 11.600,00 |
| 5 | Έμπειρος Σύμβουλος απλούστευσης διαδικασιών (BPR senior expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 3 | € 6.000,00 | € 18.000,00 |
| 6 | Σύμβουλος απλούστευσης διαδικασιών (BPR expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 4 | € 4.300,00 | € 17.200,00 |
|  | **ΣΥΝΟΛΟ** |  | **26,5** |  | **€ 141.390,00** |

##### ΠΡΟΫΠΟΛΟΓΙΣΜΟΣ ΕΡΓΟΥ

Ο ανώτερος διαθέσιμος προϋπολογισμός με βάση τους ανωτέρω ανθρωπομήνες ανά κατηγορία προφίλ συμβούλων της Συμφωνίας Πλαίσιο, ανέρχεται σε **141.390,00 Ευρώ** πλέον ΦΠΑ 24%.

#### Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)"

##### ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ

Το Ολοκληρωμένο Πληροφοριακό Σύστημα Άσκησης Δραστηριοτήτων και Ελέγχων (ΟΠΣ-ΑΔΕ), θα αποτελέσει την βασική πλατφόρμα που θα υποστηρίξει το νέο θεσμικό πλαίσιο για την άσκηση οικονομικών δραστηριοτήτων στην Ελλάδα (Ν. 4442/2016 και Υπουργικές Αποφάσεις που έχουν εκδοθεί ή θα εκδοθούν κατ’ εξουσιοδότησή του), καθώς και την εποπτεία τους (Ν. 4512/2018 ΜΕΡΟΣ Δ’). Το ΟΠΣ-ΑΔΕ θα υποστηρίζει διαδικτυακά τις διαδικασίες για την άσκηση οικονομικών δραστηριοτήτων (γνωστοποίηση, έγκριση κ.λπ.), καθώς και τις αντίστοιχες ελεγκτικές διαδικασίες που θα διενεργεί τόσο η Γενική Γραμματεία Βιομηχανίας (ΓΓΒ), όσο και άλλα Υπουργεία και Αρμόδιες Αρχές του ευρύτερου Δημόσιου Τομέα που ασκούν εποπτεία.

Πιο συγκεκριμένα το ΟΠΣ-ΑΔΕ θα υποστηρίζει:

* Την παροχή ενός ενιαίου σημείου επαφής για επιχειρήσεις, προκειμένου αυτές να αντλούν λεπτομερείς πληροφορίες για τις διαδικασίες γνωστοποίησης, εγκρίσεων και ελέγχων όπως αυτές ισχύουν σύμφωνα με την Νομοθεσία (προϋποθέσεις, βήματα, κόστος, δικαιολογητικά, χρονικές προθεσμίες κλπ.)
* Την παροχή ενός ενιαίου σημείου επαφής για επιχειρήσεις, προκειμένου αυτές να μπορούν να υποβάλλουν αιτήσεις για έγκριση ή να υποβάλλουν γνωστοποιήσεις, να μπορούν να παρακολουθούν την εξέλιξη των διαδικασιών και να μπορούν να διακινούν σχετικά έγγραφα σε ηλεκτρονική μορφή.
* Τη δημιουργία ενός ολοκληρωμένου προφίλ για κάθε επιχείρηση που θα περιλαμβάνει στοχευμένες πληροφορίες αναφορικά με τις διαδικασίες εγκρίσεων, γνωστοποιήσεων και ελέγχου οι οποίες αφορούν την επιχείρηση καθώς και πληροφορίες αναφορικά με τα αντίστοιχα έγγραφα (π.χ. εγκρίσεις, αποτελέσματα ελέγχων κλπ.).
* Το συντονισμό Υπουργείων, Οργανισμών, ΟΤΑ και υπόλοιπων υπηρεσιών, έτσι ώστε όλοι οι εμπλεκόμενοι να έχουν ανά πάσα στιγμή κοινή εικόνα αναφορικά με την εξέλιξη των διαδικασιών έγκρισης, γνωστοποίησης και ελέγχου που εμπίπτουν στην δικαιοδοσία τους.
* Τον εξορθολογισμό της διαδικασίας λήψης αποφάσεων αναφορικά με την διεξαγωγή ελέγχων μέσω του χρονοπρογραμματισμού τους με βάση την εκτίμηση ρίσκου, καθώς και της χρήσης πρότυπων φύλλων ελέγχου (checklists) ενισχύοντας έτσι τη συμμόρφωση των επιχειρήσεων και εδραιώνοντας σχέσεις εμπιστοσύνης μεταξύ ελεγκτών και ελεγχόμενων επιχειρήσεων.
* Την διεξαγωγή στοχευμένων ελέγχων, με στόχο τη σημαντική ελάττωση του φόρτου εργασίας, τόσο για τους ελεγκτικούς φορείς, όσο και για τις επιχειρήσεις, καθώς και τη βέλτιστη χρήση των πόρων και δεδομένων, εξαλείφοντας με τον τρόπο αυτό το φαινόμενο των αλληλεπικαλυπτόμενων ελέγχων.

Η συνολική διάρκεια της σύμβασης ορίζεται σε 34 μήνες και νοείται το χρονι­κό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με το αναλυτικό χρονοδιάγραμμα που παρατίθεται στη συνέχεια.

| **ΧΡΟΝΟΔΙΑΓΡΑΜΜΑ ΕΡΓΟΥ** | | | | | |
| --- | --- | --- | --- | --- | --- |
| **Φάση** | **Τίτλος Φάσης** | **Διάρκεια υλοποίησης (ΜΗΝΕΣ)** | **Διάρκεια Επανυποβολών (ΜΗΝΕΣ)** | **Διάρκεια Σύμβασης (ΜΗΝΕΣ)** | **Προϋπόθεση έναρξης** |
| **ΦΑΣΗ 1** | Μελέτη Εφαρμογής | **4** | **2** | **6** | Έναρξη με την υπογραφή της Σύμβασης |
| **ΦΑΣΗ 2** | Ανάπτυξη Υποσυστημάτων / Ψηφιακών Υπηρεσιών & Εγκατάσταση Συστήματος στο G-Cloud | **8** | **4** | **12** | Έναρξη με την ολοκλήρωση της Φάσης 1 |
| ***Υποφάση 2Α*** | *Ενδιάμεσα Υποσυστήματα ΟΠΣ-ΑΔΕ* | *5* | *2* | *7* | *Έναρξη με την ολοκλήρωση της Φάσης 1* |
| ***Υποφάση 2Β*** | *Τελικά Υποσυστήματα ΟΠΣ-ΑΔΕ* | *3* | *2* | *5* | *Έναρξη με την ολοκλήρωση της Υποφάσης 2Α* |
| **ΦΑΣΗ 3** | Προμήθεια Έτοιμου Λογισμικού | **3** | **2** | **5** | Έναρξη με την ολοκλήρωση της Υποφάσης 2Α |
| **ΦΑΣΗ 4** | Εκπαίδευση Χρηστών και Διαχειριστών Συστήματος | **12** | **2** | **14** | Έναρξη 1 μήνα πριν την ολοκλήρωση της Υποφάσης 2Α |
| **ΦΑΣΗ 5** | Πιλοτική Λειτουργία | **7** | **4** | **11** | Έναρξη με την ολοκλήρωση της Υποφάσης 2Α |
| ***Υποφάση 5Α*** | *Πιλοτική Λειτουργία Ενδιάμεσων Υποσυστημάτων ΟΠΣ-ΑΔΕ* | *3* | *2* | *5* | *Έναρξη με την ολοκλήρωση της Υποφάσης 2Α* |
| ***Υποφάση 5Β*** | *Πιλοτική Λειτουργία Τελικών Υποσυστημάτων ΟΠΣ-ΑΔΕ* | *4* | *2* | *6* | *Έναρξη με την ολοκλήρωση της Υποφάσης 2Β* |
| **ΦΑΣΗ 6** | Δοκιμαστική Λειτουργία & Εξάπλωση Συστήματος | **12** | **4** | **16** | Έναρξη με την ολοκλήρωση της Υποφάσης 5Α |
| ***Υποφάση 6Α*** | *Δοκιμαστική Λειτουργία Ενδιάμεσων Υποσυστημάτων ΟΠΣ-ΑΔΕ* | *4* | *2* | *6* | *Έναρξη με την ολοκλήρωση της Υποφάσης 5Α* |
| ***Υποφάση 6Β*** | *Δοκιμαστική Λειτουργία Τελικών Υποσυστημάτων ΟΠΣ-ΑΔΕ* | *8* | *2* | *10* | *Έναρξη με την ολοκλήρωση της Υποφάσης 5Β* |

Το Έργο βρίσκεται στην υλοποίηση της Φάσης 2 - Ανάπτυξη Υποσυστημάτων / Ψηφιακών Υπηρεσιών & Εγκατάσταση Συστήματος στο G-Cloud.

Η εκτιμώμενη αξία της σύμβασης ανέρχεται στο ποσό των €1.367.309,00 μη περιλαμβανομένου ΦΠΑ.

##### ΧΡΟΝΟΔΙΑΓΡΑΜΜΑ ΕΡΓΟΥ

Το χρονοδιάγραμμα υλοποίησης του έργου ορίζεται σε **δεκαοκτώ (18) μήνες** από την υπογραφή της εκτελεστικής σύμβασης. Στον χρόνο αυτό δεν συμπεριλαμβάνονται οι χρόνοι παραλαβής των παραδοτέων.

Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες από την υποβολή του, σύμφωνα με τα αναφερόμενα στην παρ. «B.7.3 Παραλαβή του αντικειμένου της εκτελεστικής σύμβασης» της παρούσας.

| **Α/Α** | **Παραδοτέο** | **Χρόνος Υποβολής Παραδοτέου** |
| --- | --- | --- |
| 1 | Π1. Τριμηνιαίες εποπτικές αναφορές προόδου | Κάθε τρίμηνο |
| 2 | Π2. Ad hoc αναφορές όποτε ζητηθεί | Καθ’ όλη τη διάρκεια του Έργου |
| 3 | Π3. Εξειδικευμένα παραδοτέα σύμφωνα με τις παρεχόμενες υπηρεσίες | Καθ’ όλη τη διάρκεια του Έργου |

##### ΟΜΑΔΑ ΕΡΓΟΥ

Η σύνθεση της ομάδας έργου και οι ζητούμενοι α/μ ανά κατηγορία προφίλ προβλέπονται ως εξής:

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **ΕΠΙ ΜΕΡΟΥΣ ΠΡΟΣΟΝΤΑ (αθροιστικά από τα μέλη της κάθε κατηγορίας προφίλ στα αναφερόμενα γνωστικά αντικείμενα)** | **Απασχόληση (Α/Μ)** | **Κόστος ΑΜ (χωρίς ΦΠΑ)** | **Συνολικό Κόστος (χωρίς ΦΠΑ)** |
| --- | --- | --- | --- | --- | --- |
| 1 | Υπεύθυνος Έργου (PM) | Επίβλεψη, Εποπτεία, Παρακολούθηση, Διαχείριση Έργου | 5 | € 6.500,00 | € 32.500,00 |
| 2 | Έμπειρος Σύμβουλος Πληροφορικής (IT senior expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Διαλειτουργικότητα | 4 | € 6.110,00 | € 24.440,00 |
| 3 | Σύμβουλος Πληροφορικής (IT expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Διαλειτουργικότητα | 7,5 | € 4.300,00 | € 32.250,00 |
| 4 | Έμπειρος νομικός σύμβουλος (legal senior expert) | Θέματα δημόσιων συμβάσεων έργων, προμηθειών και υπηρεσιών | 2 | € 5.800,00 | € 11.600,00 |
| 5 | Έμπειρος Σύμβουλος απλούστευσης διαδικασιών (BPR senior expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 2 | € 6.000,00 | € 12.000,00 |
| 6 | Σύμβουλος απλούστευσης διαδικασιών (BPR expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 3,5 | € 4.300,00 | € 15.050,00 |
|  | **ΣΥΝΟΛΟ** |  | **24** |  | **€ 127.840,00** |

##### ΠΡΟΫΠΟΛΟΓΙΣΜΟΣ ΕΡΓΟΥ

Ο ανώτερος διαθέσιμος προϋπολογισμός με βάση τους ανωτέρω ανθρωπομήνες ανά κατηγορία προφίλ συμβούλων της Συμφωνίας Πλαίσιο, ανέρχεται σε **127.840,00 Ευρώ** πλέον ΦΠΑ 24%.

#### Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών"

##### ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ

Αντικείμενο του Έργου είναι η διάσωση του διαχρονικού αρχείου Α/Φ της ΓΥΣ, η μετατροπή των διαθέσιμων αναλογικών Α/Φ σε ψηφιακή μορφή και η ποιοτική και ποσοτική αναβάθμιση των παρεχόμενων ψηφιακών υπηρεσιών της ΓΥΣ. Γενικά, το αντικείμενο του Έργου είναι η συντήρηση - αποκατάσταση και ανατύπωση φθαρμένων αρνητικών και έντυπων Α/Φ, τόσο των φιλμ σε ρολό (roll film) όσο και των κομμένων αρνητικών φιλμ (cut sheets), 70.000 περίπου Α/Φ, από το 1938 έως και το έτος περάτωσης του εν λόγω Έργου, η ψηφιοποίηση 290.000 Α/Φ περίπου, αρχειοθέτηση, καταλογοποίηση και δημιουργία μεταδεδομένων του συνόλου των Α/Φ 380.000 περίπου, καθώς και η ανάπτυξη και παροχή ψηφιακών υπηρεσιών. Πιο αναλυτικά, οι ενέργειες που θα λάβουν χώρα στο πλαίσιο του Έργου είναι:

Προμήθεια εξοπλισμού και προπαρασκευαστικές εργασίες για την εγκατάσταση εξοπλισμού

Η ΓΥΣ θα διαθέσει τους απαραίτητους χώρους για την εγκατάσταση των οργάνων/υλικών και λοιπού εξοπλισμού του έργου που είναι απαραίτητος για την υλοποίηση του έργου.

Αναλογική διάσωση του διαχρονικού αρχείου Α/Φ

Δεδομένης της ανεκτίμητης αξίας και της μοναδικότητας του πρωτότυπου αρχείου Α/Φ της ΓΥΣ, είναι κατανοητό ότι προ της μετάβασης των υπηρεσιών χορήγησης Α/Φ στη ψηφιακή εποχή, απαιτείται η αναλογική διάσωση του αρχείου Α/Φ. Η Φάση αυτή περιλαμβάνει τη συντήρηση και την αποκατάσταση των φθαρμένων φιλμ (roll film - cut sheets), την αναλογική αναπαραγωγή τους (ανατύπωση αρνητικών), την εκτύπωση Α/Φ που έχουν υποστεί φθορά και την αποθήκευσή τους σε κατάλληλους χώρους.

Ψηφιακή διάσωση του διαχρονικού αρχείου Α/Φ

Πρόκειται για τη κύρια Φάση του Έργου η οποία, μετά την ολοκλήρωση των δύο προηγούμενων, θα επιτρέψει την μετάβαση των παρεχόμενων υπηρεσιών της ΓΥΣ, σε σχέση με τη χορήγηση Α/Φ, στη ψηφιακή εποχή. Στο πλαίσιο της Φάσης αυτής, θα πραγματοποιηθεί σάρωση σε υψηλή ανάλυση του διαχρονικού αρχείου Α/Φ της ΓΥΣ και η δημιουργία προεπισκοπήσεων των σαρωμένων εικόνων. Θα πραγματοποιηθεί ορθοαναγωγή των ψηφιακών Α/Φ, ώστε το περίγραμμά τους να παρουσιάζεται στον εξωτερικό χρήστη με τον πραγματικό προσανατολισμό του ως προς το φυσικό γήινο περιβάλλον, γεγονός που θα οδηγήσει στην ποιοτική αναβάθμιση των παρεχόμενων υπηρεσιών. Παράλληλα, θα δημιουργηθούν και τα κατάλληλα μεταδεδομένα για την τεκμηρίωση των ψηφιακών προϊόντων και τη βελτιστοποίηση των αναζητήσεων.

Επέκταση και βελτίωση του υφιστάμενου ΟΠΣ της ΓΥΣ, καθώς και ανάπτυξη νέων ψηφιακών υπηρεσιών για το κοινό

Το Έργο θα ολοκληρωθεί με την ενσωμάτωση των σαρωμένων εικόνων και των παράγωγων Ψηφιακών προϊόντων στο ΟΠΣ της ΓΥΣ (μετά την αναβάθμιση του και την ανάπτυξη των σχετικών ψηφιακών υπηρεσιών). Αυτό θα επιτρέψει την καλύτερη και πληρέστερη διάχυση της πληροφορίας, τόσο στον τελικό εξωτερικό χρήστη του Γεωευρετηρίου της ΓΥΣ, όσο και στον εσωτερικό χρήστη και την ταχύτερη και πιο αποτελεσματική διεκπεραίωση των λειτουργιών της ΓΥΣ, που έχουν σκοπό την εξυπηρέτηση του πολίτη.

Ο μέγιστος χρόνος υλοποίησης του Έργου ορίζεται σε είκοσι τέσσερεις (24) μήνες από την ημερομηνία υπογραφής της Σύμβασης. Το Έργο δομείται σε 9 διακριτές Φάσεις, με ενδεικτικό χρονοδιάγραμμα ως ακολούθως:

| **Α/Α** | **Φάση** | **Μήνας Έναρξης** | **Διάρκεια** |
| --- | --- | --- | --- |
| Φ1 | ΜΕΛΕΤΗ ΕΦΑΡΜΟΓΗΣ ΓΙΑ ΤΟΝ ΧΩΡΟ «Α» (Φ1.1) | Μ1 | 1 Μήνας |
| ΜΕΛΕΤΗ ΕΦΑΡΜΟΓΗΣ (ΣΥΜΠΕΡΙΛΑΜΒΑΝΕΙ ΜΕΛΕΤΗ ΠΕΡΙΒΑΛΛΟΝΤΙΚΩΝ ΕΠΙΠΤΩΣΕΩΝΔΙΑΧΕΙΡΙΣΗΣ ΑΠΟΒΛΗΤΩΝ) ΓΙΑ ΤΟ ΣΥΝΟΛΟ ΤΟΥ ΕΡΓΟΥ ΠΛΗΝ ΤΟΥ ΧΩΡΟΥ «Α» (Φ1.2) | Μ1 | 3 Μήνες |
| Φ2 | ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΕΓΚΑΤΑΣΤΑΣΗΣ ΕΞΟΠΛΙΣΜΟΥ ΓΙΑ ΤΟΝ ΧΩΡΟ «Α» (Φ2.1) | Μ2 | 2 Μήνες |
| ΠΡΟΠΑΡΑΣΚΕΥΑΣΤΙΚΕΣ ΕΡΓΑΣΙΕΣ ΕΓΚΑΤΑΣΤΑΣΗΣ ΕΞΟΠΛΙΣΜΟΥ ΓΙΑ ΤΟ ΣΥΝΟΛΟ ΤΟΥ ΕΡΓΟΥ ΠΛΗΝ ΤΟΥ ΧΩΡΟΥ «Α» (Φ2.2) | Μ4 | 4 Μήνες |
| Φ3 | ΑΝΑΛΟΓΙΚΗ ΔΙΑΣΩΣΗ ΑΡΧΕΙΟΥ Α/Φ | Μ4 | 19 Μήνες |
| Φ4 | ΨΗΦΙΑΚΗ ΔΙΑΣΩΣΗ ΑΡΧΕΙΩΝ | Μ4 | 19 Μήνες |
| Φ5 | ΕΓΚΑΤΑΣΤΑΣΗ ΥΛΙΚΟΥ ΚΑΙ ΕΤΟΙΜΟΥ ΛΟΓΙΣΜΙΚΟΥ | Μ8 | 4 Μήνες |
| Φ6 | ΑΝΑΠΤΥΞΗ - ΠΑΡΑΜΕΤΡΟΠΟΙΗΣΗ ΛΟΓΙΣΜΙΚΟΥ | Μ10 | 10 Μήνες |
| Φ7 | ΔΟΚΙΜΕΣ ΕΛΕΓΧΟΥ ΚΑΙ ΤΕΚΜΗΡΙΩΣΗ ΤΗΣ ΔΙΑΛΕΙΤΟΥΡΓΙΚΟΤΗΤΑΣ TOY ΣΥΣΤΗΜΑΤΟΣ | Μ20 | 2 Μήνες |
| Φ8 | ΕΚΠΑΙΔΕΥΣΗ ΧΡΗΣΤΩΝ-ΔΙΑΧΕΙΡΙΣΤΩΝ ΣΥΣΤΗΜΑΤΟ | Μ22 | 2 Μήνες |
| Φ9 | ΠΙΛΟΤΙΚΗ ΚΑΙ ΔΟΚΙΜΑΣΤΙΚΗ ΛΕΙΤΟΥΡΓΙΑ | Μ22 | 3 Μήνες |

Η εκτιμώμενη αξία της σύμβασης ανέρχεται στο ποσό των €8.709.677,42 μη περιλαμβανομένου ΦΠΑ.

##### ΧΡΟΝΟΔΙΑΓΡΑΜΜΑ ΕΡΓΟΥ

Το χρονοδιάγραμμα υλοποίησης του έργου ορίζεται σε **είκοσι τέσσερις (24) μήνες** από την υπογραφή της εκτελεστικής σύμβασης. Στον χρόνο αυτό δεν συμπεριλαμβάνονται οι χρόνοι παραλαβής των παραδοτέων.

Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες από την υποβολή του, σύμφωνα με τα αναφερόμενα στην παρ. «B.7.3 Παραλαβή του αντικειμένου της εκτελεστικής σύμβασης» της παρούσας.

| **Α/Α** | **Παραδοτέο** | **Χρόνος Υποβολής Παραδοτέου** |
| --- | --- | --- |
| 1 | Π1. Τριμηνιαίες εποπτικές αναφορές προόδου | Κάθε τρίμηνο |
| 2 | Π2. Ad hoc αναφορές όποτε ζητηθεί | Καθ’ όλη τη διάρκεια του Έργου |
| 3 | Π3. Εξειδικευμένα παραδοτέα σύμφωνα με τις παρεχόμενες υπηρεσίες | Καθ’ όλη τη διάρκεια του Έργου |

##### ΟΜΑΔΑ ΕΡΓΟΥ

Η σύνθεση της ομάδας έργου και οι ζητούμενοι α/μ ανά κατηγορία προφίλ προβλέπονται ως εξής:

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **ΕΠΙ ΜΕΡΟΥΣ ΠΡΟΣΟΝΤΑ (αθροιστικά από τα μέλη της κάθε κατηγορίας προφίλ στα αναφερόμενα γνωστικά αντικείμενα)** | **Απασχόληση (Α/Μ)** | **Κόστος ΑΜ (χωρίς ΦΠΑ)** | **Συνολικό Κόστος (χωρίς ΦΠΑ)** |
| --- | --- | --- | --- | --- | --- |
| 1 | Υπεύθυνος Έργου (PM) | Επίβλεψη, Εποπτεία, Παρακολούθηση, Διαχείριση Έργου | 6 | € 6.500,00 | € 39.000,00 |
| 2 | Έμπειρος Σύμβουλος Πληροφορικής (IT senior expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Ανάλυση απαιτήσεων/ σχεδίαση πληροφοριακών συστημάτων | 6 | € 6.110,00 | € 36.660,00 |
| 3 | Σύμβουλος Πληροφορικής (IT expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Ανάλυση απαιτήσεων/ σχεδίαση πληροφοριακών συστημάτων | 12 | € 4.300,00 | € 51.600,00 |
| 4 | Έμπειρος νομικός σύμβουλος (legal senior expert) | Θέματα δημόσιων συμβάσεων έργων, προμηθειών και υπηρεσιών | 2 | € 5.800,00 | € 11.600,00 |
| 5 | Έμπειρος Σύμβουλος απλούστευσης διαδικασιών (BPR senior expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 3 | € 6.000,00 | € 18.000,00 |
| 6 | Σύμβουλος απλούστευσης διαδικασιών (BPR expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 5 | € 4.300,00 | € 21.500,00 |
|  | **ΣΥΝΟΛΟ** |  | **34** |  | **€ 178.360,00** |

##### ΠΡΟΫΠΟΛΟΓΙΣΜΟΣ ΕΡΓΟΥ

Ο ανώτερος διαθέσιμος προϋπολογισμός με βάση τους ανωτέρω ανθρωπομήνες ανά κατηγορία προφίλ συμβούλων της Συμφωνίας Πλαίσιο, ανέρχεται σε **178.360,00 Ευρώ** πλέον ΦΠΑ 24%.

#### Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου"

##### ΑΝΤΙΚΕΙΜΕΝΟ ΚΥΡΙΩΣ ΕΡΓΟΥ

Αντικείμενο του έργου είναι η υλοποίηση του **Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου (ΠΣΕΤ)**, το οποίο καλύπτει ολιστικά και με πληρότητα τις Λειτουργικές Περιοχές Δραστηριότητας του ΕΤ που αφορούν στην υποδοχή, επεξεργασία και δημοσίευση ΦΕΚ για το σύνολο των τευχών που χειρίζεται ο Οργανισμός, το οποίο θα αποτελέσει την βασική πλατφόρμα που θα υποστηρίξει τις στρατηγικές επιδιώξεις της και την αποτελεσματική εκτέλεση της καθημερινής εργασίας στο ΕΤ.

Το ΠΣΕΤ θα αποτελείται από μια σειρά διακριτά υποσυστήματα, τα οποία περιγράφονται παρακάτω:

* Το **Υποσύστημα Διαδικτυακής Πύλης**, στο οποίο περιέχεται και η λειτουργικότητα Αναζήτησης της Ύλης των ΦΕΚ. Ο ρόλος του υποσυστήματος αυτού είναι τριπλός:
  + Θα αποτελεί το κεντρικό σημείο επαφής του κοινού με το ΕΤ, και θα παρέχει πληροφορίες και ψηφιακές υπηρεσίες σχετικές με την άσκηση των αρμοδιοτήτων του ΕΤ που σχετίζονται με τις Λειτουργικές Περιοχές δραστηριότητάς του. Οι ηλεκτρονικές υπηρεσίες του ΠΣΕΤ θα παρέχονται στους τελικούς αποδέκτες του, μέσω του παρόντος υποσυστήματος, το οποίο θα ηλεκτρονικοποιήσει την επικοινωνία και συναλλαγή.
  + Πέραν των φορέων που θα συμμετέχουν στη διεκπεραίωση των διαδικασιών του ΠΣΕΤ, η Διαδικτυακή Πύλη θα αποτελεί και σημείο πρόσβασης στελεχών τρίτων αρχών οι οποίες εμπλέκονται σε αιτήσεις, εγκριτικές ή άλλες διαδικασίες και με τις οποίες δε υφίσταται διασύνδεση με αντίστοιχο σύστημα διαχείρισης διαδικασιών.
  + Η Διαδικτυακή Πύλη θα αποτελέσει επίσης το κεντρικό σημείο δημοσιότητας κάθε ενέργειας η οποία σχετίζεται με την άσκηση των αρμοδιοτήτων του ΕΤ στο πλαίσιο των Λειτουργικών Περιοχών δραστηριότητάς του, καθώς και πρόσβασης στο ψηφιακό περιεχόμενο που επιθυμεί να διαθέσει ο Φορέας Λειτουργίας στο ευρύ κοινό, με στόχο την ενημέρωση.
* Το **Κεντρικό Σημείο Εσωτερικής Πρόσβασης** των στελεχών του ΕΤ. Το υποσύστημα αυτό θα αποτελεί το κεντρικό σημείο εισόδου των «εσωτερικών χρηστών» του συστήματος και θα φιλοξενεί τη γραφική διεπαφή για την εκτέλεση ενεργειών που αποτελούν κομμάτι των διαδικασιών που υλοποιεί το υπό προκήρυξη ΠΣΕΤ και για την προβολή και επεξεργασία στοιχείων μητρώων, αλλά και για την εκτέλεση και προβολή αναφορών. Η διακριτή από τη διαδικτυακή πύλη υλοποίησή του, συμβάλλει στην αυξημένη ασφάλειας του Υποσυστήματος της Διαδικτυακής Πύλης.
* Το **Υποσύστημα Διαχείρισης Μητρώου** θα υλοποιεί όλες τις λειτουργικότητες που σχετίζονται με την διαχείριση, προσθήκη, διαγραφή, τροποποίηση, στοιχείων φορέων και στελεχών τους που έχουν δυνατότητα υποβολής αιτημάτων δημοσίευσης. Το Υποσύστημα θα συνεργάζεται και θα ανταλλάσσει δεδομένα με τα μητρώα φορέων και επιχειρήσεων που τηρούνται στην ΓΓΠΣΔΔ - ΑΑΔΕ (Taxisnet) και το ΓΕΜΗ.
* Το **Υποσύστημα Διαχείρισης Επιχειρησιακών Διαδικασιών, ροών εργασίας και υποθέσεων**. Το υποσύστημα αυτό θα υποστηρίζει την πλήρη διαχείριση των ροών εργασίας που απαιτούνται για την εκτέλεση του συνόλου των επιχειρησιακών διαδικασιών των Λειτουργικών Περιοχών δραστηριότητας του ΕΤ. Στην ουσία θα εμπεριέχει τη βασική επιχειρησιακή λογική που «κρύβεται» πίσω από την εκτέλεση των διαδικασιών στις οποίες εμπλέκονται στελέχη του ΕΤ και στελέχη τρίτων αρχών και φορέων.
* Το **Υποσύστημα Ηλεκτρονικής Διαχείρισης Εγγράφων και Ψηφιακών Υπογραφών (ΣΗΔΕ)**. Το υποσύστημα αυτό θα καλύψει με ολοκληρωμένο και ενιαίο τρόπο όλα τα πάσης φύσης θέματα που αφορούν στη διαχείριση, υπογραφή και διακίνηση εγγράφων που χειρίζεται το προσωπικό της Αναθέτουσας Αρχής σε όλα τα επίπεδα της οργανωτικής της δομής, στη συστηματική εξαγωγή διοικητικής πληροφόρησης και στην υποστήριξη των διαδικασιών λήψης αποφάσεων, μέσα από τη συγκέντρωση, ανάλυση και παρουσίαση δεδομένων και μεταδεδομένων που θα παρέχονται από το Σύστημα.
* Το **Υποσύστημα Δημιουργίας Αναφορών** που θα υποστηρίζει τη δημιουργία και εκτύπωση αναφορών για οποιοδήποτε στάδιο των Διαδικασιών και για οποιοδήποτε τμήμα των τηρούμενων Μητρώων και των Λειτουργικών Περιοχών δραστηριότητας του ΕΤ. Τα δεδομένα και αναφορές μπορεί να αφορούν σε συγκεκριμένη περίπτωση μιας διαδικασίας π.χ. αδειοδότησης ή να περιλαμβάνουν στατιστικά στοιχεία που εξάγονται από πλήθος περιπτώσεων που είναι καταχωρημένες στο ΠΣΕΤ.
* Το **Υποσύστημα Διασύνδεσης & Διαλειτουργικότητας**. Πρόκειται για ένα κεντρικό υποσύστημα διασύνδεσης, βασικός στόχος του οποίου είναι η επίτευξη διαλειτουργικότητας του ΠΣΕΤ με τρίτα πληροφοριακά συστήματα, είτε άλλα συστήματα του φορέα λειτουργίας είτε τρίτα πληροφοριακά συστήματα και μητρώα φορέων της Δημόσιας Διοίκησης, τα οποία περιέχουν πληροφορίες απαραίτητες για τη λειτουργία του ΠΣ. Στόχος, είναι σημαντικός όγκος τυποποιημένων συναλλαγών να διεκπεραιώνεται αυτοματοποιημένα, χωρίς την ανάμειξη των ωφελούμενων. Οι σχετικές απαιτήσεις διασύνδεσης με τρίτα συστήματα θα καταγραφούν στο πλαίσιο της Μελέτης Διαλειτουργικότητας που θα εκπονηθεί στο πλαίσιο του 1ου Υποέργου της πράξης.
* Το **Υποσύστημα** **Διαχείρισης Χρηστών, Ρόλων και Δικαιωμάτων** που θα διαχειρίζεται και θα συσχετίζει κάθε χρήστη του ΠΣΕΤ σε έναν ή περισσότερους ρόλους με συγκεκριμένα δικαιώματα έτσι ώστε να δίνεται η δυνατότητα διαβαθμισμένης πρόσβασης στις λειτουργίες του συστήματος αλλά και στα δεδομένα και το περιεχόμενο που σχετίζονται με τις λειτουργίες αυτές. Το υποσύστημα αυτό:
  + θα εκθέτει λειτουργικότητα πιστοποίησης χρήστη, αξιοποιώντας υποδομές single sign on είτε με την υπηρεσία TaxisNet (για εξωτερικούς χρήστες της Διαδικτυακής Πύλης), είτε με εσωτερική υπηρεσία καταλόγου και πιστοποίησης για τους εσωτερικούς χρήστες του Κεντρικού Σημείου Εσωτερικής Πρόσβασης
  + θα παρέχει υπηρεσίες authorization στο σύνολο των υπολοίπων υποσυστημάτων, συντονίζοντας κεντρικά τη διαβάθμιση πρόσβασης σε ενέργειες και δεδομένα.

Η συνολική διάρκεια της σύμβασης ορίζεται σε δεκαοκτώ (18) μήνες και νοείται το χρονικό διάστημα από την ημερομηνία υπογραφής της σύμβασης έως την υποβολή του τελευταίου παραδοτέου σύμφωνα με τον αναλυτικό χρονικό προγραμματισμό που παρατίθεται στη συνέχεια.

| **Φάση** | **Τίτλος Φάσης** | **Διάρκεια υλοποίησης (ΜΗΝΕΣ)** | **Διάρκεια ελέγχων (ΜΗΝΕΣ)** | **Διάρκεια Σύμβασης (ΜΗΝΕΣ)** | **Προϋπόθεση έναρξης** |
| --- | --- | --- | --- | --- | --- |
| ΦΑΣΗ 1 | Μελέτη Εφαρμογής | 2 | 1 | 3 | Έναρξη με την υπογραφή της Σύμβασης |
| ΦΑΣΗ 2 | Ανάπτυξη Υποσυστημάτων / Εφαρμογών | 9 | 2 | 11 | Έναρξη με την ολοκλήρωση της Φάσης 1 |
| ΦΑΣΗ 3 | Προμήθεια Έτοιμου Λογισμικού - Εγκατάσταση στο G-Cloud | 4 | 1 | 5 | Έναρξη τον 8ο μήνα της Φάσης 2 |
| ΦΑΣΗ 4 | Εκπαίδευση Χρηστών και Διαχειριστών Συστήματος | 4 | 1 | 5 | Έναρξη 1 μήνα πριν την ολοκλήρωση της Φάσης 3 |
| ΦΑΣΗ 5 | Πιλοτική Λειτουργία | 2 | 1 | 3 | Έναρξη με την ολοκλήρωση της Φάσης 3 |
| ΦΑΣΗ 6 | Δοκιμαστική Λειτουργία | 2 |  | 2 | Έναρξη με την ολοκλήρωση της Φάσης 5 |

Η εκτιμώμενη αξία της σύμβασης ανέρχεται στο ποσό των €836.419,35 μη συμπεριλαμβανομένου ΦΠΑ 24 %.

##### ΧΡΟΝΟΔΙΑΓΡΑΜΜΑ ΕΡΓΟΥ

Το χρονοδιάγραμμα υλοποίησης του έργου ορίζεται σε **δεκαοκτώ (18) μήνες** από την υπογραφή της εκτελεστικής σύμβασης. Στον χρόνο αυτό δεν συμπεριλαμβάνονται οι χρόνοι παραλαβής των παραδοτέων.

Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες από την υποβολή του, σύμφωνα με τα αναφερόμενα στην παρ. «B.7.3 Παραλαβή του αντικειμένου της εκτελεστικής σύμβασης» της παρούσας.

| **Α/Α** | **Παραδοτέο** | **Χρόνος Υποβολής Παραδοτέου** |
| --- | --- | --- |
| 1 | Π1. Τριμηνιαίες εποπτικές αναφορές προόδου | Κάθε τρίμηνο |
| 2 | Π2. Ad hoc αναφορές όποτε ζητηθεί | Καθ’ όλη τη διάρκεια του Έργου |
| 3 | Π3. Εξειδικευμένα παραδοτέα σύμφωνα με τις παρεχόμενες υπηρεσίες | Καθ’ όλη τη διάρκεια του Έργου |

##### ΟΜΑΔΑ ΕΡΓΟΥ

Η σύνθεση της ομάδας έργου και οι ζητούμενοι α/μ ανά κατηγορία προφίλ προβλέπονται ως εξής:

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **ΕΠΙ ΜΕΡΟΥΣ ΠΡΟΣΟΝΤΑ (αθροιστικά από τα μέλη της κάθε κατηγορίας προφίλ στα αναφερόμενα γνωστικά αντικείμενα)** | **Απασχόληση (Α/Μ)** | **Κόστος ΑΜ (χωρίς ΦΠΑ)** | **Συνολικό Κόστος (χωρίς ΦΠΑ)** |
| --- | --- | --- | --- | --- | --- |
| 1 | Υπεύθυνος Έργου (PM) | Επίβλεψη, Εποπτεία, Παρακολούθηση, Διαχείριση Έργου | 5 | € 6.500,00 | € 32.500,00 |
| 2 | Έμπειρος Σύμβουλος Πληροφορικής (IT senior expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Διαλειτουργικότητα | 4 | € 6.110,00 | € 24.440,00 |
| 3 | Σύμβουλος Πληροφορικής (IT expert) | * Παρακολούθηση προόδου υλοποίησης έργων πληροφορικής, συμπεριλαμβανομένης υποστήριξης ελέγχων αποδοχής και παραλαβής * Διαλειτουργικότητα | 8 | € 4.300,00 | € 34.400,00 |
| 4 | Έμπειρος νομικός σύμβουλος (legal senior expert) | Θέματα δημόσιων συμβάσεων έργων, προμηθειών και υπηρεσιών | 2 | € 5.800,00 | € 11.600,00 |
| 5 | Έμπειρος Σύμβουλος απλούστευσης διαδικασιών (BPR senior expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 2 | € 6.000,00 | € 12.000,00 |
| 6 | Σύμβουλος απλούστευσης διαδικασιών (BPR expert) | Αποτύπωση ή/και ανάλυση ή/και βελτιστοποίηση επιχειρησιακών διαδικασιών | 4 | € 4.300,00 | € 17.200,00 |
|  | **ΣΥΝΟΛΟ** |  | **25** |  | **€ 132.140,00** |


##### ΠΡΟΫΠΟΛΟΓΙΣΜΟΣ ΕΡΓΟΥ

Ο ανώτερος διαθέσιμος προϋπολογισμός με βάση τους ανωτέρω ανθρωπομήνες ανά κατηγορία προφίλ συμβούλων της Συμφωνίας Πλαίσιο, ανέρχεται σε **132.140,00 Ευρώ** πλέον ΦΠΑ 24%.

## Χρονοδιάγραμμα Υποέργου

Ο συνολικός χρόνος υλοποίησης του υποέργου ορίζεται σε **είκοσι τέσσερις (24) μήνες.** Στο χρόνο υλοποίησης δεν περιλαμβάνεται η διαδικασία επανυποβολής παραδοτέων που ορίζεται στο Άρθρο 5 της Συμφωνίας Πλαίσιο. Ο μέγιστος εκτιμώμενος χρόνος της διαδικασίας επανυποβολής εκάστου παραδοτέου ορίζεται σε δύο (2) μήνες.

Η συνολική διάρκεια της εκτελεστικής σύμβασης, υπολογίζεται ως το άθροισμα του χρόνου υλοποίησης και του χρόνου που θα απαιτηθεί για την παραλαβή των ενδιάμεσων φάσεων και της οριστικής παραλαβής, με βάση τη διαδικασία επανυποβολής παραδοτέων που ορίζεται στο Άρθρο 5 της Συμφωνίας Πλαίσιο. Η μέγιστη συνολική διάρκεια της σύμβασης ανέρχεται σε είκοσι έξι (26) μήνες, όπως αποτυπώνεται στο κατωτέρω χρονοδιάγραμμα που περιλαμβάνει τόσο το χρόνο υλοποίησης, όσο και το μέγιστο χρόνο παραλαβής εκάστου παραδοτέου.



## Μεθοδολογία Υλοποίησης Υποέργου

### Τόπος Υλοποίησης - Παράδοσης Υποέργου

Ο Αντισυμβαλλόμενος, στο πλαίσιο της Εκτελεστικής Σύμβασης θα προσφέρει τις υπηρεσίες του στην έδρα του, στην έδρα της ΚτΠ ΜΑΕ ή του Υπουργείου Ψηφιακής Διακυβέρνησης και όπου αλλού απαιτείται από τις ειδικές ανάγκες της Εκτελεστικής Σύμβασης εντός Αττικής.

### Διαδικασία Παραλαβής της Εκτελεστικής Σύμβασης

Για τη διαδικασία παράδοσης και Παραλαβής των παραδοτέων και τη Σύσταση της Επιτροπής Παρακολούθησης και Παραλαβής της Εκτελεστικής Σύμβασης, ισχύουν τα αναφερόμενα στο Άρθρο 5 της Συμφωνίας Πλαίσιο.

# ΜΕΡΟΣ : ΓΕΝΙΚΟΙ ΚΑΙ ΕΙΔΙΚΟΙ ΟΡΟΙ ΠΡΟΣΚΛΗΣΗΣ

## ΓΕΝΙΚΕΣ ΠΛΗΡΟΦΟΡΙΕΣ

### Νομικό και Θεσμικό πλαίσιο Πρόσκλησης και Αξιολόγησης Προσφορών

Η διαδικασία Πρόσκλησης και Αξιολόγησης Προσφορών διέπεται από τις διατάξεις που αναφέρονται στο προοίμιο της 5ης Πρόσκλησης για υποβολή προσφορών με σκοπό τη σύναψη εκτελεστικής σύμβασης για το Υποέργο **«Υπηρεσίες Εξειδικευμένης Τεχνικής και Επιχειρησιακής Υποστήριξης για τη Θεματική Περιοχή 2 (Υποστήριξη στον αναλυτικό σχεδιασμό και ωρίμανση παρεμβάσεων ή έργων, στην κατάρτιση προκηρύξεων, στη διενέργεια διαγωνισμών και στη σύναψη συμβάσεων) και τη Θεματική Περιοχή 3 (Υποστήριξη στην παρακολούθηση υλοποίησης παρεμβάσεων ή έργων)»**.

### Αντικείμενο Πρόσκλησης

Αντικείμενο της παρούσας Πρόσκλησης είναι η επιλογή Αναδόχου μεταξύ των αντισυμβαλλόμενων της υπ’ αρ. 1647 Συμφωνίας Πλαίσιο, «Υπηρεσίες Εξειδικευμένης Τεχνικής και Επιχειρησιακής Υποστήριξης».

Οι αντισυμβαλλόμενοι οφείλουν να ανταποκριθούν στην παρούσα πρόσκληση με την υποβολή εξατομικευμένων προσφορών/προτάσεων υλοποίησης της παρούσας εκτελεστικής σύμβασης, για την παροχή Υπηρεσιών Εξειδικευμένης Τεχνικής και Επιχειρησιακής Υποστήριξης για τη Θεματική Περιοχή 2 («Υποστήριξη στον αναλυτικό σχεδιασμό και ωρίμανση παρεμβάσεων ή έργων, στην κατάρτιση προκηρύξεων, στη διενέργεια διαγωνισμών και στη σύναψη συμβάσεων») και τη Θεματική Περιοχή 3 («Υποστήριξη στην παρακολούθηση υλοποίησης παρεμβάσεων ή έργων»).

### Προϋπολογισμός Υποέργου

Ο προϋπολογισμός του Υποέργου ανέρχεται στο ποσό του ενός εκατομμυρίου τριών χιλιάδων εκατόν εξήντα Ευρώ (**€1.003.160,00)** συμπεριλαμβανομένου ΦΠΑ 24% (προϋπολογισμός χωρίς ΦΠΑ: **€809.000,00,** ΦΠΑ: **€194.160,00**).

### Τόπος και χρόνος υποβολής εξατομικευμένων προσφορών

**1.** Οι προσφορές υποβάλλονται από τους προσκληθέντες ηλεκτρονικά, μέσω της διαδικτυακής πύλης www.promitheus.gov.gr του ΕΣΗΔΗΣ, μέχρι την **29-4-2022 και ώρα 14:00** στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στο ν.4412/2016, ιδίως άρθρα 36 και 37 και την Υπουργική Απόφαση αριθμ. 56902/215 «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ)».

Για τη συμμετοχή στο διαγωνισμό οι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή που υποστηρίζεται από εγκεκριμένο πιστοποιητικό το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της Υ.Α. 56902/215 “*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων* (Ε.Σ.Η.ΔΗ.Σ)» και να εγγραφούν στο ηλεκτρονικό σύστημα (ΕΣΗΔΗΣ- Διαδικτυακή πύλη www.promitheus.gov.gr) ακολουθώντας την διαδικασία εγγραφής του άρθρου 5 της ίδιας Υ.Α.

**2.** Ο χρόνος υποβολής της προσφοράς βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στο άρθρο 9 της ως άνω Υπουργικής Απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. Σε περιπτώσεις τεχνικής αδυναμίας λειτουργίας του ΕΣΗΔΗΣ, η Αναθέτουσα Αρχή θα ρυθμίσει τα της συνέχειας του διαγωνισμού με σχετική ανακοίνωσή της.

### Τρόπος λήψης εγγράφων της Πρόσκλησης

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της Διαδικτυακής πύλης www.promitheus.gov.gr του ως άνω συστήματος.

Τα έγγραφα της σύμβασης είναι διαθέσιμα στους προσκληθέντες για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

### Παροχή Διευκρινίσεων επί της Πρόσκλησης

Τα σχετικά αιτήματα παροχής διευκρινίσεων υποβάλλονται ηλεκτρονικά μέσω της λειτουργικότητας της «Επικοινωνίας» του ΕΣΗΔΗΣ, το αργότερο έως **20-4-2022** και απαντώνται αντίστοιχα στο δικτυακό τόπο του διαγωνισμού μέσω της Διαδικτυακής πύλης [www.promitheus.gov.gr](http://www.promitheus.gov.gr/), του Ε.Σ.Η.ΔΗ.Σ. Η **ΚτΠ ΜΑΕ** θα απαντήσει ταυτόχρονα και συγκεντρωτικά σε όλες τις διευκρινίσεις που θα ζητηθούν σε όλους τους Αντισυμβαλλόμενους, το **αργότερο έξι (6) ημέρες** πριν από την ημερομηνία που έχει οριστεί για την υποβολή των προσφορών.

Αιτήματα παροχής συμπληρωματικών πληροφοριών – διευκρινίσεων υποβάλλονται από τους Αντισυμβαλλόμενους με τη χρήση των σχετικών διαπιστευτηρίων που τους έχουν χορηγηθεί (όνομα χρήστη και κωδικός πρόσβασης) και απαραίτητα το ηλεκτρονικό αρχείο με το κείμενο των ερωτημάτων είναι ηλεκτρονικά υπογεγραμμένο. Αιτήματα παροχής διευκρινήσεων που υποβάλλονται είτε με άλλο τρόπο είτε το ηλεκτρονικό αρχείο που τα συνοδεύει δεν είναι ηλεκτρονικά υπογεγραμμένο, δεν εξετάζονται.

## 

## ΔΙΚΑΙΩΜΑ ΣΥΜΜΕΤΟΧΗΣ - ΔΙΚΑΙΟΛΟΓΗΤΙΚΑ

### Δικαίωμα Συμμετοχής

Δικαίωμα συμμετοχής στο Διαγωνισμό έχουν οι Αντισυμβαλλόμενοι της υπ’ αρ. 1647 Συμφωνίας Πλαίσιο «Υπηρεσίες Εξειδικευμένης Τεχνικής και Επιχειρησιακής Υποστήριξης» και συγκεκριμένα:

1. Η ένωση εταιρειών «DELOITTE - OCTANE – PRIORΙTY»
2. Η Εταιρεία DIADIKASIA BUSINESS CONSULTING ΣΥΜΒΟΥΛΟΙ ΕΠΙΧ/ΣΕΩΝ Α.Ε.
3. Η Εταιρεία PRICEWATERHOUSECOOPERS BUSINESS SOLUTIONS Α.Ε. ΠΑΡΟΧΗΣ ΕΠΙΧΕΙΡΗΜΑΤΙΚΩΝ & ΛΟΓΙΣΤΙΚΩΝ ΥΠΗΡΕΣΙΩΝ
4. Η Εταιρεία «PLANET ΑΕ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ»

### Υποχρέωση υποβολής Προσφοράς

Αν κάποιος Αντισυμβαλλόμενος δεν υποβάλει προσφορά εξατομικευμένη προσφορά ή υποβάλλει μη αποδεκτή προσφορά στο πλαίσιο της παρούσας πρόσκλησης διαγωνισμού, καταπίπτει υπέρ του δημοσίου η εγγύηση καλής εκτέλεσης της συμφωνίας-πλαίσιο στην αναλογία που αφορά στον π/υ της παρούσας πρόσκλησης (ήτοι στο κλάσμα π/υ παρούσας πρόσκλησης προς π/υ συμφωνίας πλαίσιο). Μετά την τρίτη φορά που θα συμβεί αυτό για κάποιον Αντισυμβαλλόμενο, η Αναθέτουσα Αρχή τον κηρύσσει έκπτωτο και καταπίπτει το σύνολο της εναπομείνασας εγγύησης καλής εκτέλεσης της συμφωνίας-πλαίσιο.

Στην ανωτέρω περίπτωση καθώς και στην περίπτωση απόρριψης των στοιχείων της προσφοράς ενός Αντισυμβαλλόμενου, η διαδικασία συνεχίζεται με τους υπόλοιπους αντισυμβαλλομένους μέχρι την υπογραφή της εκτελεστικής σύμβασης με τον μειοδότη Αντισυμβαλλόμενο.

Ο Αντισυμβαλλόμενος δύναται να μην υποβάλει προσφορά σε έναν ή περισσότερους νέους διαγωνισμούς για λόγους ανωτέρας βίας ή ειδικών συνθηκών που του καθιστούν αδύνατη τη συμμετοχή στο συγκεκριμένο υποέργο (π.χ. δεν μπορεί να εξασφαλίσει προφίλ σε συγκεκριμένο γνωστικό αντικείμενο που ζητά η πρόσκληση). Στην περίπτωση αυτή ο Αντισυμβαλλόμενος συνυποβάλλει πλήρη και λεπτομερή στοιχεία για την τεκμηρίωση του αιτήματός του το οποίο εξετάζεται από την Αναθέτουσα Αρχή η οποία αποφασίζει σχετικά και ειδοποιεί μέσω ηλεκτρονικού εγγράφου τον αιτούντα αντισυμβαλλόμενο.

Σε περίπτωση που κανείς Αντισυμβαλλόμενος δεν υποβάλλει αποδεκτή προσφορά, η επαναληπτική διαγωνιστική διαδικασία ματαιώνεται και δεν ισχύουν οι ανωτέρω κυρώσεις. Στην περίπτωση αυτή, η Αναθέτουσα Αρχή πρέπει να επανεξετάσει τους όρους της Εκτελεστικής Σύμβασης.

## Κριτήριο Ανάθεσης

Κριτήριο ανάθεσης της εκτελεστικής σύμβασης είναι **η πλέον συμφέρουσα από οικονομική άποψη προσφορά βάσει της βέλτιστης σχέσης ποιότητας – τιμής**. Στην περίπτωση ισότιμων προσφορών η αναθέτουσα αρχή επιλέγει τον ανάδοχο με την καλύτερη τεχνική αξιολόγηση και σε περίπτωση ισοβαθμίας, με κλήρωση μεταξύ των οικονομικών φορέων που υπέβαλαν ισότιμες προσφορές, σύμφωνα με τα οριζόμενα στην παρ. 1 του άρθρου 90 του νόμου 4412/2016.

Τα κριτήρια βαθμολόγησης της Τεχνικής Προσφοράς για τις εκτελεστικές συμβάσεις θα είναι τα εξής:

|  |  |  |  |
| --- | --- | --- | --- |
| **Α/Α** | **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤΕΛΕΣΤΗΣ ΒΑΡΥΤΗΤΑΣ** |
| **Κ1** | Μεθοδολογία υλοποίησης και ποιότητα υπηρεσιών | Ανάλυση, σαφήνεια και πληρότητα των πακέτων εργασίας και των παραδοτέων της Εκτελεστικής Σύμβασης | 35% |
| **Κ2** | Οργάνωση διοίκησης και υλοποίησης | Αποτελεσματικότητα της οργάνωσης και της μεθοδολογίας διοίκησης της Εκτελεστικής Σύμβασης, καθώς και του τρόπου οργάνωσης της Ομάδας Έργου της Εκτελεστικής Σύμβασης | 15% |
| **Κ3** | Ομάδα Έργου | Προσόντα, Εμπειρία και Τεχνογνωσία των στελεχών της Ομάδας Έργου της Εκτελεστικής Σύμβασης σε σχέση με τις ιδιαίτερες απαιτήσεις της σχετικής Πρόσκλησης | 35% |
| **Κ4** | Διασφάλιση Ποιότητας | Αποτελεσματικότητα του προτεινόμενου συστήματος ελέγχου ποιότητας και η εξειδίκευση των μέτρων για τις υπηρεσίες και τα παραδοτέα της Εκτελεστικής Σύμβασης | 15% |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | | | **100%** |

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 150 βαθμούς όταν υπερκαλύπτονται οι απαιτήσεις του συγκεκριμένου κριτηρίου**.**

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων, με βάση τον παρακάτω τύπο:

Σ.Β.Τ.Π = σ1xΚ1 + σ2xΚ2 + σ3xΚ3 + σ4xΚ4, όπου σi=ο αντίστοιχος συντελεστής βαρύτητας

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

### Τελική αξιολόγηση - κατάταξη

Η τελική αξιολόγηση και κατάταξη των προσφορών θα γίνει με βάση τον ακόλουθο τύπο:

Λi = 80 \* (Βi / Bmax ) + 20 \* (Kmin/Ki)

όπου:

Bmax: η συνολική βαθμολογία που έλαβε η καλύτερη Τεχνική Προσφορά

Bi: η συνολική βαθμολογία της Τεχνικής Προσφοράς i

Kmin: Το συνολικό συγκριτικό (βλ. Υπόδειγμα Οικονομικής Προσφοράς) κόστος της Προσφοράς με τη μικρότερη τιμή, χωρίς ΦΠΑ

Ki: Το συνολικό συγκριτικό βλ. Υπόδειγμα Οικονομικής Προσφοράς) κόστος της Προσφοράς i, χωρίς ΦΠΑ

Λi: Τελική βαθμολογία της Προσφοράς i, η οποία στρογγυλοποιείται σε 2 δεκαδικά ψηφία

Συνολικό συγκριτικό κόστος: Υπόδειγμα Οικονομικής Προσφοράς/Συγκεντρωτικός Πίνακας Οικονομικής Προσφοράς/Γραμμή «Γενικό Σύνολο»/Στήλη «Συνολικό Κόστος χωρίς ΦΠΑ»

Πλέον συμφέρουσα από οικονομική άποψη προσφοράβάσει βέλτιστης σχέσης ποιότητας – τιμής είναι η προσφορά με το μεγαλύτερο Λi. Σε περίπτωση ισοψηφίας, επικρατέστερη είναι η προσφορά με το μεγαλύτερο Βi (βαθμολογία τεχνικής προσφοράς υποψηφίου), ενώ σε περίπτωση πλήρους ισοβαθμίας (Λi, Βi) διενεργείται δημόσια κλήρωση παρουσία όλων των ενδιαφερομένων.

## ΚΑΤΑΡΤΙΣΗ – ΥΠΟΒΟΛΗ ΠΡΟΣΦΟΡΩΝ

### Τρόπος Υποβολής Προσφορών

Οι προσφορές υποβάλλονται από τους οικονομικούς φορείς ηλεκτρονικά, μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ. μέχρι την καταληκτική ημερομηνία και ώρα που ορίζει η πρόσκληση, στην Ελληνική γλώσσα, σε ηλεκτρονικό φάκελο, σύμφωνα με τα αναφερόμενα στο Ν.4412/2016, στο άρθρο 15 της Υπουργικής Απόφασης 56902/215 “*Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων* *(Ε.Σ.Η.ΔΗ.Σ.)*».

Οι οικονομικοί φορείς υποβάλλουν με την προσφορά τους

α) (υπο)φάκελο με την ένδειξη «Δικαιολογητικά Συμμετοχής– Τεχνική προσφορά» στον οποίο περιλαμβάνονται τα κατά περίπτωση απαιτούμενα δικαιολογητικά και η τεχνική προσφορά σύμφωνα με τις διατάξεις της κείμενης νομοθεσίας και την παρούσα πρόσκληση και

β) (υπο) φάκελο με νέα οικονομική προσφορά, στον οποίο περιλαμβάνεται η οικονομική προσφορά του οικονομικού φορέα και τα κατά περίπτωση απαιτούμενα δικαιολογητικά. Επισημαίνεται ότι η προσφερόμενη τιμή εκάστου Αντισυμβαλλόμενουγια τις προς προμήθεια υπηρεσίες (τιμή α/μ ανά προφίλ) της εκτελεστικής σύμβασης, δεν μπορεί να υπερβαίνει την ενδεικτική τιμή με την οποία συμμετέχει ο Αντισυμβαλλόμενοςστη συμφωνία-πλαίσιο («Προσφερόμενη χρέωση α/μ (χωρίς ΦΠΑ)» του Παραρτήματος 4 : Πίνακας Κόστους της Συμφωνίας Πλαίσιο).

Από τον οικονομικό φορέα σημαίνονται με χρήση του σχετικού πεδίου του συστήματος τα στοιχεία εκείνα της προσφοράς του που έχουν εμπιστευτικό χαρακτήρα, σύμφωνα με τα οριζόμενα στο άρθρο 21 του ν. 4412/16. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

Εφόσον, οι απαιτήσεις της Διακήρυξης για την Τεχνική και Οικονομική Προσφορά, δεν έχουν αποτυπωθεί στο σύνολό τους στις ειδικές ηλεκτρονικές φόρμες του Συστήματος, ο προσφέρων-αντισυμβαλλόμενος επισυνάπτει ψηφιακά υπογεγραμμένα τα σχετικά ηλεκτρονικά αρχεία.

Ο οικονομικός φορέας-αντισυμβαλλόμενος υποβάλλει τους ανωτέρω (υπο)φακέλους μέσω του Συστήματος, όπως περιγράφεται παρακάτω:

Τα στοιχεία και δικαιολογητικά για τη συμμετοχή του οικονομικού φορέα στη διαδικασία υποβάλλονται από αυτόν ηλεκτρονικά σε μορφή αρχείων τύπου .pdf και εφόσον έχουν συνταχθεί/παραχθεί από τον ίδιο, φέρουν ορατή μη κρυπτογραφημένη ψηφιακή υπογραφή σκληρής αποθήκευσης, χωρίς να απαιτείται θεώρηση γνησίου της υπογραφής.

Από το Σύστημα εκδίδεται ηλεκτρονική απόδειξη υποβολής προσφοράς, η όποια αποστέλλεται στον οικονομικό φορέα με μήνυμα ηλεκτρονικού ταχυδρομείου.

Στις περιπτώσεις που με την προσφορά υποβάλλονται ιδιωτικά έγγραφα, αυτά γίνονται αποδεκτά είτε κατά τα προβλεπόμενα στις διατάξεις του Ν. 4250/2014 (Α’ 94), είτε και σε απλή φωτοτυπία, εφόσον συνυποβάλλεται υπεύθυνη δήλωση, στην οποία βεβαιώνεται η ακρίβειά τους και η οποία φέρει υπογραφή μετά την έναρξη της διαδικασίας σύναψης της παρούσας σύμβασης.

### Περιεχόμενο Προσφορών

Οι προσφορές υποβάλλονται στην Ελληνική γλώσσα.

Για την εύκολη σύγκριση των προσφορών πρέπει να τηρηθεί στη σύνταξή τους, η τάξη και η σειρά των όρων της Πρόσκλησης.

Με την υποβολή της Προσφοράς θεωρείται βέβαιο, ότι ο Αντισυμβαλλόμενος είναι απολύτως ενήμερος από κάθε πλευρά των τοπικών συνθηκών εκτέλεσης του Έργου, των πηγών προέλευσης των πάσης φύσης υλικών, ειδών εξοπλισμού κλπ. και ότι έχει μελετήσει όλα τα στοιχεία που περιλαμβάνονται στο φάκελο Διαγωνισμού.

Αντιπροσφορά ή τροποποίηση της Προσφοράς ή πρόταση που κατά την κρίση της αρμόδιας Επιτροπής εξομοιώνεται με αντιπροσφορά είναι απαράδεκτη και δεν λαμβάνεται υπόψη.

Μετά την καταληκτική ημερομηνία υποβολής των προσφορών δεν γίνεται αποδεκτή αλλά απορρίπτεται ως απαράδεκτη κάθε διευκρίνιση, τροποποίηση ή απόκρουση όρου της Πρόσκλησης Εκδήλωσης Ενδιαφέροντος ή της Προσφοράς. Διευκρινίσεις δίνονται μόνο όταν ζητούνται από την αρμόδια Επιτροπή και λαμβάνονται υπόψη μόνο εκείνες που αναφέρονται στα σημεία που ζητήθηκαν. Στην περίπτωση αυτή η παροχή διευκρινίσεων είναι υποχρεωτική για τον Αντισυμβαλλόμενο και δεν θεωρείται αντιπροσφορά.

#### Περιεχόμενα Φακέλου «Δικαιολογητικά Συμμετοχής – Τεχνική Προσφορά»

Ο φάκελος «Δικαιολογητικά Συμμετοχής – Τεχνική Προσφορά» συντάσσεται σύμφωνα με τα κατωτέρω οριζόμενα.

#### Δικαιολογητικά Συμμετοχής

Τα στοιχεία και δικαιολογητικά για την συμμετοχή των αντισυμβαλλομένων στη παρούσα διαδικασία περιλαμβάνουν:

α) το Ευρωπαϊκό Ενιαίο Έγγραφο Σύμβασης (Ε.Ε.Ε.Σ.), όπως προβλέπεται στην παρ. 1 και 3 του άρθρου 79 του ν. 4412/2016 το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986 (Α΄75), με το οποίο οι οικονομικοί φορείς καλούνται να αποδείξουν ότι εξακολουθούν να πληρούν τις σχετικές προϋποθέσεις, όπως έχουν καθοριστεί στα έγγραφα της σύμβασης για τη συμφωνία-πλαίσιο (βλ. C3 ΠΑΡΑΡΤΗΜΑ: ΕΥΡΩΠΑΪΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ))

Οι ενώσεις οικονομικών φορέων των αντισυμβαλλομένων, υποβάλλουν το ΕΕΕΣ για κάθε οικονομικό φορέα που συμμετέχει στην ένωση.

β) Σύμφωνα με τα προβλεπόμενα στο πέμπτο εδάφιο της περίπτωσης α' της παρ. 1 του άρθρου 72 του ν. 4412/2016, δεν απαιτείται η υποβολή εγγυητικής επιστολής συμμετοχής από τους προσφέροντες.

#### Τεχνική Προσφορά

H τεχνική προσφορά, θα πρέπει να καλύπτει όλες τις απαιτήσεις και τις προδιαγραφές της παρούσας και συγκεκριμένα του ΜΕΡΟΣ : ΑΝΤΙΚΕΙΜΕΝΟ ΠΡΟΣΚΛΗΣΗΣ της παρούσας, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλότητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικά αναφερόμενα στο ως άνω ΜΕΡΟΣ : ΑΝΤΙΚΕΙΜΕΝΟ ΠΡΟΣΚΛΗΣΗΣ.

Επιπλέον, επισημαίνεται ότι σύμφωνα με το Παράρτημα 3 της αρ. 1647 Συμφωνίας Πλαίσιο, ο κάθε Υποψήφιος/Αντισυμβαλλόμενος μπορεί να ορίζει στελέχη για την κάλυψη των απαιτήσεων της ομάδας έργου της παρούσας πρόσκλησης τα οποία μπορεί να είναι μέλη εξ’ όσων συμπεριέλαβε στην προσφορά του για τη Συμφωνία Πλαίσιο ή άλλων αλλά με τα ελάχιστα προσόντα που ζητούνται στην παράγραφο 2.2.6 της υπ’ αρ. 5637/08.07.2020 διακήρυξης για τη Συμφωνία Πλαίσιο και όπως αυτά εξειδικεύονται στην παρούσα.

Οι τεχνικές προδιαγραφές της παρούσας δεν έχουν αποτυπωθεί στις ειδικές ηλεκτρονικές φόρμες του ΕΣΗΔΗΣ, για αυτό οι υποψήφιοι Οικονομικοί Φορείς συντάσσουν την τεχνική προσφορά τους και υποβάλλουν ψηφιακά υπογεγραμμένα τα σχετικά ηλεκτρονικά αρχεία της Τεχνικής Προσφοράς σύμφωνα με την Παρ. B.4.2.1.1 Υπόδειγμα Τεχνικής Προσφοράς (σε συμπιεσμένη μορφή και κατά προτίμηση σε ένα (1) αρχείο pdf). Επιπλέον οι οικονομικοί φορείς αναφέρουν στην τεχνική προσφορά τους το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν.

##### Υπόδειγμα Τεχνικής Προσφοράς

Η προσφορά θα πρέπει να καλύπτει το σύνολο των απαιτήσεων του Έργου που αναφέρονται στην πρόσκληση, και να παρέχει τα πλήρη στοιχεία που απαιτούνται για την αξιολόγησή της.

Τα περιεχόμενα της Τεχνικής Προσφοράς θα πρέπει να καλύπτουν τουλάχιστον τα παρακάτω κεφάλαια και υποενότητες:

1. **Περιβάλλον έργου – Ειδικές απαιτήσεις**: Συνολική αντίληψη του αντισυμβαλλόμενου για το Υποέργο και τους σκοπούς και στόχους του, ειδικές απαιτήσεις - ιδιαιτερότητες, κρίσιμοι παράγοντες επιτυχίας, κίνδυνοι του έργου και προτάσεις αντιμετώπισης.
2. **Μεθοδολογία Υλοποίησης – Ποιότητα Υπηρεσιών**: Περιγραφή – ανάλυση εργασιών και παραδοτέα.
3. **Σχήμα Διοίκησης Έργου:** Περιγραφή της μεθοδολογίας διοίκησης της Εκτελεστικής Σύμβασης, το σχήμα διοίκησης, το προσωπικό που θα διατεθεί για τη διοίκηση και υλοποίηση του Υποέργου, το γνωστικό αντικείμενο που θα καλύψει, καθώς και ο χρόνος απασχόλησής του ανά Φάση του Υποέργου.
4. **Ομάδα Έργου**: Οργάνωση και συγκρότηση της Ομάδας Έργου. Προσόντα, Εμπειρία και Τεχνογνωσία των στελεχών της Ομάδας Έργου της Εκτελεστικής Σύμβασης σε σχέση με τις ιδιαίτερες απαιτήσεις της σχετικής Πρόσκλησης.
5. **Διασφάλιση ποιότητας:** Περιγραφή της μεθοδολογίας διασφάλισης ποιότητας και των συγκεκριμένων μέτρων για τα αναμενόμενα παραδοτέα της Εκτελεστικής Σύμβασης, προσαρμοσμένα ανάλογα με τη φύση των εργασιών ή παραδοτέων.
6. **Παραρτήματα**

Τα παραπάνω στοιχεία της Τεχνικής προσφοράς του υποψηφίου **δεν πρέπει να ξεπερνούν τις 100 σελίδες** (πλέον τυχόν παραρτημάτων, εξώφυλλων, πίνακα περιεχομένων), με μέγεθος γραμματοσειράς ≥ 11 points, περιθώριο από τα άκρα ≥ 2,5cm και spacing ≥ 1. **Σελίδες πέραν του ορίου αυτού δε θα λαμβάνονται υπόψη στην αξιολόγηση**, και εφόσον περιέχουν στοιχεία σχετικά με κάλυψη υποχρεωτικών απαιτήσεων μπορεί να οδηγήσουν σε απόρριψη της προσφοράς.

Τα CVs παρατίθενται σε Παράρτημα. Τυχόν πρόσθετες πληροφορίες (π.χ. τεχνικά φυλλάδια, τυποποιημένες μεθοδολογίες κλπ), και εφόσον κρίνονται απαραίτητες, μπορούν να παρατίθενται σε επόμενα παραρτήματα.

#### Περιεχόμενα Φακέλου «Οικονομική Προσφορά»

Ο φάκελος «ΟΙΚΟΝΟΜΙΚΗ ΠΡΟΣΦΟΡΑ» τον οποίο θα υποβάλει ο Αντισυμβαλλόμενος πρέπει να περιέχει, συμπληρωμένο τον Πίνακα Οικονομικής Προσφοράς (βλ. C.2 ΠΑΡΑΡΤΗΜΑ: ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ), ο οποίος υποβάλλεται ηλεκτρονικά σε μορφή αρχείου .pdf ψηφιακά υπογεγραμμένος.

Επιπλέον στην οικονομική προσφορά συμπληρώνεται και ο χρόνος ισχύος της προσφοράς σύμφωνα με τις απαιτήσεις της παρ. B.4.3 Ισχύς προσφορών

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α, για την παροχή των υπηρεσιών στον τόπο και με τον τρόπο που προβλέπεται στα έγγραφα της παρούσας.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Επισημαίνεται ότι το εκάστοτε ποσοστό Φ.Π.Α. επί τοις εκατό, της ανωτέρω τιμής θα υπολογίζεται αυτόματα από το σύστημα.

Οι προσφερόμενες τιμές είναι σταθερές καθ’ όλη τη διάρκεια της εκτελεστικής σύμβασης και δεν αναπροσαρμόζονται.

Ως απαράδεκτες θα απορρίπτονται προσφορές στις οποίες: α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα, β) δεν προκύπτει με σαφήνεια η προσφερόμενη τιμή, με την επιφύλαξη της παρ. 4 του άρθρου 102 του ν. 4412/2016.

#### Περιεχόμενα Φακέλου «προσωρινού αναδόχου εκτελεστικής σύμβασης»

Ο φάκελος «ΔΙΚΑΙΟΛΟΓΗΤΙΚΑ ΠΡΟΣΩΡΙΝΟΥ ΑΝΑΔΟΧΟΥ», που θα υποβάλει ο Αντισυμβαλλόμενος με τον οποίο πρόκειται να υπογραφεί η Εκτελεστική Σύμβαση, πρέπει να περιέχει ενημερωμένα τα δικαιολογητικά κατακύρωσης που προβλέπονται στο άρθρο 2.2.9.2 παρ. Β.1 (εκτός των δικαιολογητικών του σημείου Β1ε), Β.2, Β.5, Β.6 και, αν συντρέχει περίπτωση, Β.7 και Β.8 της διακήρυξης, τόσο για τον ίδιο όσο και για τον τρίτο οικονομικό φορέα, στις ικανότητες του οποίου στηρίχθηκε ο Αντισυμβαλλόμενος σύμφωνα με την αρχική του προσφορά.

Εάν όλα ή ορισμένα από τα ως άνω δικαιολογητικά, που υποβλήθηκαν για τη σύναψη της Συμφωνίας – Πλαίσιο, εξακολουθούν να βρίσκονται σε ισχύ, ο Αντισυμβαλλόμενος, με τον οποίο πρόκειται να υπογραφεί η Εκτελεστική Σύμβαση, δεν είναι υποχρεωμένος να τα προσκομίσει εκ νέου, οφείλει, όμως, να το δηλώσει με υπεύθυνη δήλωση του ν. 1599/1986.

Δεν απαιτείται να υποβληθούν ενημερωμένα τα δικαιολογητικά κατακύρωσης τρίτου οικονομικού φορέα στην ικανότητα του οποίου είχε στηριχθεί ο αντισυμβαλλόμενος της Συμφωνίας Πλαίσιο μόνο για την κάλυψη θέσης της Ομάδας Έργου και ο οποίος και δεν θα χρησιμοποιηθεί για την κάλυψη θέσης Ομάδας Έργου στο πλαίσιο της παρούσας Πρόσκλησης.

### Ισχύς Προσφορών

Οι Προσφορές ισχύουν και δεσμεύουν τους Αντισυμβαλλόμενους για **έξι (6)** μήνες από την επόμενη μέρα της καταληκτικής ημερομηνίας υποβολής τους στο ΕΣΗΔΗΣ. Προσφορά που ορίζει μικρότερο χρόνο ισχύος απορρίπτεται ως απαράδεκτη.

Η ισχύς της Προσφοράς μπορεί να παραταθεί, εφόσον ζητηθεί από την **ΚτΠ MΑΕ** πριν από τη λήξη της, για διάστημα ακόμη **έξι** **(6)** μηνών.

Η ανακοίνωση της κατακύρωσης στον Αντισυμβαλλόμενο μπορεί να γίνει και μετά τη λήξη της ισχύος της Προσφοράς, τον δεσμεύει όμως μόνο εφόσον αυτός το αποδεχτεί.

Σε περίπτωση που η Προσφορά ή μέρος της αποσυρθεί, ο Αντισυμβαλλόμενος υπόκειται σε κυρώσεις και ειδικότερα:

* απώλεια κάθε δικαιώματος για κατακύρωση εκτελεστικής σύβασης
* μερική κατάπτωση της Εγγύησης Καλής Εκτέλεσης της Συμφωνίας Πλαισίου σε ποσοστό 10% του αρχικού ποσού αυτής.

### Λόγοι Απόρριψης προσφορών

H Αναθέτουσα Αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

1. η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στις παραγράφους Β.1.4, Β.4.1, Β.4.2 & Β.4.3.
2. για την οποία ο προσφέρων -Αντισυμβαλλόμενος δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την Αναθέτουσα Αρχή σύμφωνα το άρθρο 102 του ν. 4412/2016,
3. η οποία είναι εναλλακτική προσφορά
4. η οποία θέτει όρο αναπροσαρμογής,
5. η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης.
6. η οποία δεν καλύπτει πλήρως απαράβατους όρους,
7. Προσφορά που παρουσιάζει ουσιώδεις αποκλίσεις από τους όρους και απαιτήσεις της πρόσκλησης,
8. Προσφορά που υπερβαίνει τον προϋπολογισμό του Έργου.
9. Προσφορά στην οποία η προσφερόμενη τιμή για τις προς προμήθεια υπηρεσίες (τιμή α/μ ανά προφίλ) της εκτελεστικής σύμβασης η οποία υπερβαίνει την ενδεικτική τιμή με την οποία συμμετέχει έκαστος Αντισυμβαλλόμενοςστη συμφωνία-πλαίσιο ( «Προσφερόμενη χρέωση α/μ (χωρίς ΦΠΑ) » του Παραρτήματος 4 : Πίνακας Κόστους της Συμφωνίας Πλαίσιο).

### Εναλλακτικές Προσφορές

Εναλλακτικές Προσφορές δε γίνονται δεκτές και απορρίπτονται ως απαράδεκτες.

### Τιμές Προσφορών – Νόμισμα

Οι τιμές των Προσφορών που αφορούν σε οποιοδήποτε προσφερόμενο είδος θα εκφράζονται σε ευρώ. Στις τιμές θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση, εκτός από τον ΦΠΑ.

Όλες οι τιμές θα πρέπει να στρογγυλοποιούνται σε δύο δεκαδικά ψηφία (είτε προς τα άνω εάν το τρίτο δεκαδικό ψηφίο είναι ίσο η μεγαλύτερο του πέντε, είτε προς τα κάτω εάν είναι μικρότερο του πέντε). Σε αντίθετη περίπτωση η στρογγυλοποίηση θα γίνεται από την αρμόδια επιτροπή.

Σε περίπτωση που ο Αντισυμβαλλόμενος κάνει έκπτωση, οι τιμές που θα αναφέρονται στους Πίνακες Οικονομικής Προσφοράς για κάθε προσφερόμενο είδος θα είναι οι τελικές τιμές μετά την έκπτωση. Επίσης δεν επιτρέπονται στην Οικονομική Προσφορά συνολικές εκπτώσεις σε επί επιμέρους αθροίσματα ή επί του συνολικού τιμήματος της Προσφοράς.

Από την Οικονομική Προσφορά πρέπει να προκύπτει σαφώς η τιμή μονάδας για κάθε προσφερόμενο είδος, για να μπορεί να προσδιορίζεται το ακριβές κόστος, σε περίπτωση αυξομείωσης φυσικού αντικειμένου. Προσφερόμενο είδος το οποίο αναφέρεται στην Οικονομική Προσφορά χωρίς τιμή, θεωρείται ότι προσφέρεται με μηδενική αξία.

Η τιμή χωρίς ΦΠΑ θα λαμβάνεται για τη σύγκριση των προσφορών.

Σε περίπτωση λογιστικής ασυμφωνίας μεταξύ της τιμής μονάδας και της συνολικής τιμής, υπερισχύει η τιμή μονάδας, αν όμως το πλήθος των λογιστικών ασυμφωνιών είναι σημαντικό ή αν η διόρθωσή τους επιφέρει σημαντική διαφοροποίηση του συνολικού τιμήματος της Προσφοράς ή αν η Προσφορά είναι γενικότερα ασαφής, τότε μπορεί να απορριφθεί η Προσφορά στο σύνολό της.

Προσφορά που δε δίδει τιμή σε ευρώ ή δίδει τιμή σε συνάλλαγμα ή με ρήτρα συναλλάγματος απορρίπτεται ως απαράδεκτη.

Για την ανάλυση των τιμών της Προσφοράς τους οι Αντισυμβαλλόμενοι είναι υποχρεωμένοι να συμπληρώσουν τους ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ (βλ. C.2 ΠΑΡΑΡΤΗΜΑ: ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ).

## ΑΞΙΟΛΟΓΗΣΗ ΠΡΟΣΦΟΡΩΝ

### Διαδικασία Αποσφράγισης και Αξιολόγησης Προσφορών

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής (Επιτροπή Αξιολόγησης Διαγωνισμού), προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής – Τεχνική Προσφορά» **29-4-2022 και ώρα 14:00**. Στη συνέχεια και την ίδια μέρα αν δεν έχει άλλως προσδιοριστεί, η αρμόδια Επιτροπή προβαίνει στην έναρξη αποσφράγισης και του έντυπου φακέλου της προσφοράς (εφόσον υφίσταται), κατά την οποία μονογράφονται και σφραγίζονται από την αρμόδια Επιτροπή όλα τα πρωτότυπα στοιχεία αυτών κατά φύλλο.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή.
* Ηλεκτρονική Αποσφράγιση του (υπό)φακέλου «Δικαιολογητικά Προσωρινού Αναδόχου», κατά την ημερομηνία και ώρα που θα ορίσει η Αναθέτουσα Αρχή.

Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών μέσω των αρμόδιων πιστοποιημένων στο Σύστημα οργάνων της, εφαρμοζόμενων κατά τα λοιπά των κειμένων διατάξεων.

Η Αναθέτουσα Αρχή μπορεί να καλέσει τους οικονομικούς φορείς να συμπληρώσουν ή να διευκρινίσουν τα έγγραφα ή δικαιολογητικά που έχουν υποβληθεί, ή να διευκρινίσουν το περιεχόμενο της τεχνικής ή οικονομικής προσφοράς τους, σύμφωνα με το άρθρο 102 του ν. 4412/2016.

Ειδικότερα :

1. Το αρμόδιο γνωμοδοτικό όργανο καταχωρεί όσους υπέβαλαν προσφορές, καθώς και τα υποβληθέντα αυτών δικαιολογητικά και τα αποτελέσματα του ελέγχου αυτών σε πρακτικό, το οποίο υπογράφεται από τα μέλη του οργάνου.
2. Στη συνέχεια το αρμόδιο όργανο προβαίνει στην αξιολόγηση και βαθμολόγηση μόνο των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνεται σύμφωνα με τους όρους της παρούσας και συντάσσεται πρακτικό για την απόρριψη όσων τεχνικών προσφορών δεν πληρούν τους όρους και τις απαιτήσεις των τεχνικών προδιαγραφών και την αποδοχή και βαθμολόγηση των τεχνικών προσφορών, με βάση τα κριτήρια αξιολόγησης του άρθρου B.3 της παρούσας.

Για την αξιολόγηση των δικαιολογητικών συμμετοχής και των τεχνικών προσφορών μπορεί να συντάσσεται ενιαίο πρακτικό, το οποίο κοινοποιείται από το ως άνω όργανο, μέσω της λειτουργικότητας της «Επικοινωνίας», στην Αναθέτουσα Αρχή προς έγκριση.

**Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά») επικυρώνονται με απόφαση του αποφαινόμενου οργάνου της Αναθέτουσας Αρχής, η οποία κοινοποιείται με επιμέλεια αυτής, μέσω της λειτουργικότητας της «Επικοινωνίας» του συστήματος ΕΣΗΔΗΣ, στους προσφέροντες, μαζί με αντίγραφο των πρακτικών της διαδικασίας ελέγχου και αξιολόγησης των προσφορών των ως άνω σταδίων. Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στο άρθρο B.6.1 της παρούσας.**

1. Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ημερομηνία και ώρα που ορίζεται στην ειδική πρόσκληση οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.
2. Η Επιτροπή Αξιολόγησης προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών και την ανάδειξη των οικονομικών φορέων που θα συμμετέχουν στη συμφωνία-πλαίσιο.

Εάν οι προσφορές φαίνονται ασυνήθιστα χαμηλές σε σχέση με το αντικείμενο της συμφωνίας - πλαίσιο, η Αναθέτουσα Αρχή απαιτεί από τους οικονομικούς φορείς να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο δέκα (10) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016.

Στην περίπτωση ισοδύναμων προφορών, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων οικονομικών φορέων η επιλογή του οικονομικού φορέα που θα συμμετέχει στη συμφωνία – πλαίσιο γίνεται: στην προσφορά με τη μεγαλύτερη βαθμολογία τεχνικής προσφοράς. Αν οι ισοδύναμες προσφορές έχουν την ίδια βαθμολογία τεχνικής προσφοράς, η Αναθέτουσα Αρχή επιλέγει τον Ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

**Τα αποτελέσματα του εν λόγω σταδίου («Οικονομική Προσφορά») επικυρώνονται με απόφαση του αποφαινόμενου οργάνου της Αναθέτουσας Αρχής, η οποία κοινοποιείται με επιμέλεια αυτής, μέσω της λειτουργικότητας της «Επικοινωνίας» του συστήματος ΕΣΗΔΗΣ, στους προσφέροντες, μαζί με αντίγραφο των πρακτικών της διαδικασίας ελέγχου και αξιολόγησης των προσφορών του ως άνω σταδίου. Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στο άρθρο B.6.1 της παρούσας.**

### Δικαιολογητικά προσωρινού αναδόχου εκτελεστικής σύμβασης

Μετά την αξιολόγηση των προσφορών από την αρμόδια επιτροπή της Αναθέτουσας Αρχής, ο υποψήφιος ανάδοχος στον οποίο πρόκειται να γίνει η κατακύρωση της Εκτελεστικής Σύμβασης, ειδοποιείται μέσω ΕΣΗΔΗΣ από τον Αναθέτουσα Αρχή να υποβάλει στο δικτυακό τόπο του συγκεκριμένου διαγωνισμού ενημερωμένα τα δικαιολογητικά σύμφωνα με τα αναφερόμενα στην Παρ. B.4.2.3 Περιεχόμενα Φακέλου «προσωρινού αναδόχου εκτελεστικής σύμβασης» της παρούσας.

### Αξιολόγηση δικαιολογητικών προσωρινού αναδόχου εκτελεστικής σύμβασης

Η αξιολόγηση των δικαιολογητικών προσωρινού αναδόχου θα διενεργηθεί σύμφωνα με τα αναφερόμενα στην Παρ. ‎3.2 «Πρόσκληση υποβολής δικαιολογητικών κατακύρωσης - Δικαιολογητικά κατακύρωσης» της υπ’ αρ. 5637/08.07.2020 διακήρυξης για τη Συμφωνία Πλαίσιο.

Εφόσον συντρέχουν οι περιπτώσεις i), ii) , iii) του άρθρο ‎3.2 «Πρόσκληση υποβολής δικαιολογητικών κατακύρωσης - Δικαιολογητικά κατακύρωσης» της διακήρυξης, ο προσωρινός ανάδοχος κηρύσσεται έκπτωτος, καταπίπτει υπέρ της αναθέτουσας αρχής η εγγύηση καλής εκτέλεσης της Συμφωνίας πλαίσιο του προσωρινού ανάδοχου και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά βάσει **της βέλτιστης σχέσης ποιότητας – τιμής**, τηρουμένης της σχετικής διαδικασίας.

Οι οικονομικοί φορείς σύμφωνα με την παρ.6 του άρθρου 79 του Ν.4412/16 δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση ή συνάψει τη συμφωνία-πλαίσιο, διαθέτει ήδη τα δικαιολογητικά αυτά.

## Κατακύρωση – σύναψη εκτελεστικής σύμβασης

Η Αναθέτουσα Αρχή κοινοποιεί αμέσως την απόφαση κατακύρωσης μαζί με αντίγραφο όλων των πρακτικών της διαδικασίας ελέγχου και αξιολόγησης των προσφορών, σε κάθε προσφέροντα εκτός από τον προσωρινό ανάδοχο, ηλεκτρονικά μέσω του συστήματος. Η απόφαση κατακύρωσης δεν παράγει τα έννομα αποτελέσματά της εφόσον δεν κοινοποιηθεί σε όλους του προσφέροντες. Στην απόφαση κατακύρωσης αναφέρονται υποχρεωτικά οι προθεσμίες για την αναστολή της σύναψης της σύμβασης.

Η Αναθέτουσα Αρχή αποστέλλει ηλεκτρονικά ανακοίνωση της απόφασης κατακύρωσης στον Αντισυμβαλλόμενομε τον οποίο πρόκειται να υπογραφεί η Εκτελεστική Σύμβαση και τον καλεί να προσέλθει για την υπογραφή της σύμβασης σε καθορισμένη ημερομηνία και ώρα. Από την ως άνω ανακοίνωση η εκτελεστική σύμβαση θεωρείται συναφθείσα, το δε έγγραφο της σύμβασης έχει αποδεικτικό χαρακτήρα.

Στην περίπτωση που ο ανάδοχος δεν προσέλθει να υπογράψει τη σύμβαση μέσα στην τεθείσα προθεσμία, κηρύσσεται έκπτωτος και η κατακύρωση, με την ίδια διαδικασία, γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά.

Το αρμόδιο γνωμοδοτικό όργανο της αναθέτουσας αρχής με αιτιολογημένη εισήγησή του μπορεί να προτείνει την κατακύρωση της σύμβασης για ολόκληρη ή μεγαλύτερη ή μικρότερη ποσότητα κατά ποσοστό στα εκατό και ως εξής: Ποσοστό 15% στην περίπτωση της μεγαλύτερης ποσότητας και ποσοστό 20% στην περίπτωση μικρότερης ποσότητας. Για κατακύρωση μέρους της ποσότητας κάτω του καθοριζόμενου ως ανωτέρω ποσοστού, απαιτείται προηγούμενη αποδοχή από τον οικονομικό φορέα.

Για την καλή εκτέλεση των όρων της εκτελεστικής σύμβασης, ο Αντισυμβαλλόμενος παρέχει πριν ή κατά την υπογραφή της σύμβασης εγγύηση καλής εκτέλεσης, το ύψος της οποίας καθορίζεται σε ποσοστό 5% της αξίας της Εκτελεστικής Σύμβασης.

### Προδικαστικές Προσφυγές – Προσωρινή Δικαστική Προστασία

Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη συμφωνία - πλαίσιο και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη της Αναθέτουσας Αρχής κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της ΑΕΠΠ κατά της σχετικής πράξης ή παράλειψης της Αναθέτουσας Αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης της Αναθέτουσας Αρχής η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα.

Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .

Η προδικαστική προσφυγή κατατίθεται ηλεκτρονικά μέσω της λειτουργικότητας «Επικοινωνία» του ΕΣΗΔΗΣ στον ηλεκτρονικό τόπο του διαγωνισμού, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σε μορφή ηλεκτρονικού αρχείου Portable Document Format (PDF), το οποίο φέρει εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του ν. 4412/2016 στο άρθρο 19 παρ. 1.1 και στο άρθρο 7 της με αριθμ. 56902/215 Υ.Α.

Το παράβολο επιστρέφεται στον προσφεύγοντα, σε περίπτωση ολικής ή μερικής αποδοχής της προσφυγής του ή σε περίπτωση που, πριν την έκδοση της απόφασης της ΑΕΠΠ επί της προσφυγής, η Αναθέτουσα Αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της Συμφωνίας Πλαίσιο επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το άρθρο 368 του ν. 4412/2016. Κατ’ εξαίρεση, δεν κωλύεται η σύναψη της Συμφωνίας Πλαίσιο εάν υποβλήθηκαν μόνο έως τέσσερεις (4) προσφορές και δεν υπάρχουν ενδιαφερόμενοι υποψήφιοι.

Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016.

Οι αναθέτουσες αρχές μέσω της λειτουργίας της «Επικοινωνίας» του ΕΣΗΔΗΣ:

* + κοινοποιούν την προσφυγή σε κάθε ενδιαφερόμενο τρίτο σύμφωνα με τα προβλεπόμενα στην περ. α του πρώτου εδαφίου της παρ.1 του αρ. 365 του ν. 4412/2016 και την περ. α΄ της παρ. 1 του άρθρου 9 του π.δ. 39/2017.
  + διαβιβάζουν στην Αρχή Εξέτασης Προδικαστικών Προσφυγών (ΑΕΠΠ) τα προβλεπόμενα στην περ. β του πρώτου εδαφίου της παρ. 1 του αρ. 365 του ν. 4412/2016, σύμφωνα και με την παρ. 1 του άρθρου 9 του π.δ. 39/2017

Η ΑΕΠΠ αποφαίνεται αιτιολογημένα επί της βασιμότητας των προβαλλόμενων πραγματικών και νομικών ισχυρισμών της προσφυγής και των ισχυρισμών της Αναθέτουσας Αρχής και, σε περίπτωση παρέμβασης, των ισχυρισμών του παρεμβαίνοντος και δέχεται (εν όλω ή εν μέρει) ή απορρίπτει την προσφυγή με απόφασή της, η οποία εκδίδεται μέσα σε αποκλειστική προθεσμία είκοσι (20) ημερών από την ημέρα εξέτασης της προσφυγής. Η Αρχή επιλαμβάνεται αποκλειστικά επί θεμάτων που θίγονται με την προσφυγή και δεν μπορεί να ελέγξει παρεμπιπτόντως όρους της διακήρυξης ή ζητήματα που αφορούν τη διενέργεια της διαδικασίας

Σε περίπτωση συμπληρωματικής αιτιολογίας επί της προσβαλλόμενης πράξης, αυτή υποβάλλεται έως και δέκα (10) ημέρες πριν την συζήτηση της προσφυγής και κοινοποιείται αυθημερόν στον προσφεύγοντα μέσω της πλατφόρμας του ΕΣΗΔΗΣ ή αν αυτό δεν είναι εφικτό με οποιοδήποτε πρόσφορο μέσο. Υπομνήματα επί των απόψεων και της συμπληρωματικής αιτιολογίας της Αναθέτουσας Αρχής κατατίθενται μέσω της πλατφόρμας του ΕΣΗΔΗΣ έως πέντε (5) ημέρες πριν από τη συζήτηση της προσφυγής

Οι χρήστες - οικονομικοί φορείς ενημερώνονται για την αποδοχή ή την απόρριψη της προσφυγής από την ΑΕΠΠ.

Η άσκηση της ως άνω προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 του ν. 4412/2016 κατά των εκτελεστών πράξεων ή παραλείψεων των αναθετουσών αρχών.

Όποιος έχει έννομο συμφέρον μπορεί να ζητήσει την αναστολή της εκτέλεσης της απόφασης της ΑΕΠΠ και την ακύρωσή της ενώπιον του αρμοδίου δικαστηρίου. Δικαίωμα άσκησης των ίδιων ενδίκων βοηθημάτων έχει και η Αναθέτουσα Αρχή, αν η ΑΕΠΠ κάνει δεκτή την προδικαστική προσφυγή. Με τα ένδικα βοηθήματα της αίτησης αναστολής και της αίτησης ακύρωσης λογίζονται ως συμπροσβαλλόμενες με την απόφαση της ΑΕΠΠ και όλες οι συναφείς προς την ανωτέρω απόφαση πράξεις ή παραλείψεις της Αναθέτουσας Αρχής, εφόσον έχουν εκδοθεί ή συντελεστεί αντιστοίχως έως τη συζήτηση της αίτησης αναστολής ή την πρώτη συζήτηση της αίτησης ακύρωσης.

Η άσκηση της αίτησης αναστολής δεν εξαρτάται από την προηγούμενη άσκηση της αίτησης ακύρωσης.

Η αίτηση αναστολής κατατίθεται στο αρμόδιο δικαστήριο μέσα σε προθεσμία δέκα (10) ημερών από την κοινοποίηση ή την πλήρη γνώση της απόφασης επί της προδικαστικής προσφυγής . Για την άσκηση της αιτήσεως αναστολής κατατίθεται παράβολο, κατά τα ειδικότερα οριζόμενα στο άρθρο 372 παρ. 4 του ν. 4412/2016.

Η άσκηση αίτησης αναστολής κωλύει τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά.

Τέλος, είναι δυνατή η άσκηση προδικαστικής προσφυγής στην ΑΕΠΠ, για την κήρυξη ακυρότητας της συναφθείσας σύμβασης, κατά τα ειδικότερα οριζόμενα στα άρθρα 368 έως και 371 του ν. 4412/2016.

### Ματαίωση Διαγωνισμού

Η **ΚτΠ Μ.Α.Ε.** διατηρεί το δικαίωμα να ματαιώσει ή επαναλάβει την πρόσκληση σε κάθε στάδιο της διαδικασίας, ιδίως:

(i) για παράτυπη διεξαγωγή, εφόσον από την παρατυπία επηρεάζεται το αποτέλεσμα της διαδικασίας,

(ii) εάν το αποτέλεσμα της διαδικασίας κρίνεται αιτιολογημένα μη ικανοποιητικό,

(iii) εάν ο ανταγωνισμός υπήρξε ανεπαρκής ή εάν υπάρχουν σοβαρές ενδείξεις ότι έγινε συνεννόηση των Διαγωνιζομένων προς αποφυγή πραγματικού ανταγωνισμού,

(iv) εάν υπήρξε αλλαγή των αναγκών σε σχέση με το υπό ανάθεση Υποέργο.

Σε περίπτωση ματαίωσης του Διαγωνισμού, οι Αντισυμβαλλόμενοι δεν θα έχουν δικαίωμα αποζημίωσης για οποιοδήποτε λόγο.

## ΚΑΤΑΡΤΙΣΗ ΕΚΤΕΛΕΣΤΙΚΩΝ ΣΥΜΒΑΣΕΩΝ – ΓΕΝΙΚΟΙ ΟΡΟΙ

### Κατάρτιση, υπογραφή, διάρκεια Σύμβασης – Εγγυήσεις

H εκτελεστική σύμβαση θα διέπεται από τους όρους της υπ’ αρ. 1647/23-06-2021 Συμφωνίας Πλαίσιο, που έχουν υπογράψει:

1. Η ένωση εταιρειών «DELOITTE - OCTANE – PRIORΙTY»
2. Η Εταιρεία DIADIKASIA BUSINESS CONSULTING ΣΥΜΒΟΥΛΟΙ ΕΠΙΧ/ΣΕΩΝ Α.Ε.
3. Η Εταιρεία PRICEWATERHOUSECOOPERS BUSINESS SOLUTIONS Α.Ε. ΠΑΡΟΧΗΣ ΕΠΙΧΕΙΡΗΜΑΤΙΚΩΝ & ΛΟΓΙΣΤΙΚΩΝ ΥΠΗΡΕΣΙΩΝ
4. Η Εταιρεία «PLANET ΑΕ ΑΝΩΝΥΜΗ ΕΤΑΙΡΕΙΑ ΠΑΡΟΧΗΣ ΣΥΜΒΟΥΛΕΥΤΙΚΩΝ ΥΠΗΡΕΣΙΩΝ»

καθώς και από τους όρους της παρούσας Πρόσκλησης.

1. Ο Αντισυμβαλλόμενος στον οποίο θα κατακυρωθεί ο Διαγωνισμός υποχρεούται να προσέλθει μέσα σε **είκοσι (20) ημέρες** από την ημερομηνία κοινοποίησης στην ΚτΠ Μ.Α.Ε. της σύμφωνης γνώμης των αρμοδίων οργάνων για τη διαδικασία ανάθεσης, για υπογραφή της σχετικής Σύμβασης προσκομίζοντας **Εγγυητική Επιστολή Καλής Εκτέλεσης Σύμβασης**, το ύψος της οποίας αντιστοιχεί σε ποσοστό 5% του Προϋπολογισμού της Εκτελεστικής Σύμβασης μη περιλαμβανομένου ΦΠΑ. Αν η τεθείσα προθεσμία για την υπογραφή της Εκτελεστικής Σύμβασης εκ μέρους του Αντισυμβαλλόμενου παρέλθει άπρακτη, η Εταιρία εφαρμόζει ρήτρα μερικής κατάπτωσης της Εγγύησης Καλής Εκτέλεσης της Συμφωνίας Πλαισίου σε ποσοστό 10% του αρχικού ποσού αυτής και καλεί τον επόμενο σε σειρά κατάταξης Αντισυμβαλλόμενο, σύμφωνα με τη διαδικασία αξιολόγησης των εξατομικευμένων προσφορών/ προτάσεων υλοποίησης που έχουν υποβληθεί στο πλαίσιο της αντίστοιχης Πρόσκλησης.
2. Η Σύμβαση θα καταρτιστεί στην ελληνική γλώσσα με βάση τους όρους που περιλαμβάνονται στη Πρόσκληση και την Προσφορά του Αναδόχου, θα διέπεται από το ελληνικό δίκαιο και δεν μπορεί να περιέχει όρους αντίθετους προς το περιεχόμενο της παρούσας. Το κείμενο της Σύμβασης θα κατισχύει των παραρτημάτων της εκτός προφανών ή πασίδηλων παραδρομών. Για θέματα, που δε θα ρυθμίζονται ρητώς από τη Σύμβαση και τα παραρτήματα αυτής ή σε περίπτωση που ανακύψουν αντικρουόμενοι - αντιφατικοί όροι και διατάξεις αυτής, θα λαμβάνονται υπόψη κατά σειρά η Τεχνική Προσφορά του Αναδόχου, η Οικονομική του Προσφορά και η παρούσα Πρόσκληση, εφαρμοζομένων επίσης συμπληρωματικώς των οικείων διατάξεων του Αστικού Κώδικα.
3. Η Εκτελεστική Σύμβαση δύναται να τροποποιηθεί κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132 του ν. 4412/2016 και κατόπιν γνωμοδότησης του αρμοδίου οργάνου.
4. Η **Εγγυητική Επιστολή Καλής Εκτέλεσης της Εκτελεστικής Σύμβασης** εκδίδεται σύμφωνα με τα οριζόμενα στο άρθρο 15 του Κανονισμού Προμηθειών σύμφωνα με το υπόδειγμα (βλ. C.1.2) και έχει διάρκεια ισχύος 30 μήνες.
5. Η Εγγύηση Καλής Εκτέλεσης της Εκτελεστικής Σύμβασης και η εγγύηση Προκαταβολής (βλ. C.1.1) θα πρέπει υποχρεωτικά να αντικαθίστανται με νέες ισόποσης αξίας ένα μήνα πριν την λήξη του χρόνου ισχύος τους, εφόσον το έργο δεν έχει παραληφθεί οριστικά, ποιοτικά και ποσοτικά. Ο χρόνος ισχύος των νέων εγγυητικών επιστολών θα είναι τουλάχιστον ίσος του εναπομείναντος χρονικού διαστήματος μέχρι την ολοκλήρωση του έργου, σύμφωνα με το ισχύον χρονοδιάγραμμα της Σύμβασης.

### Παρακολούθηση εκτελεστικών συμβάσεων

Η παρακολούθηση της εκτέλεσης της Σύμβασης και η διοίκηση αυτής θα διενεργείται σύμφωνα με το άρθρο 216 του Ν. 4412/2016 όπως τροποποιήθηκε και ισχύει από την καθ’ ύλην αρμόδια υπηρεσία ή άλλως από την υπηρεσία η οποία ορίζεται με απόφαση της αναθέτουσας αρχής ή επιτροπή που συγκροτείται επίσης με απόφαση της αναθέτουσας αρχής.

Η ανωτέρω υπηρεσία ή η αρμόδια επιτροπή εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, με την επιφύλαξη των διατάξεων του άρθρου 132 του Ν. 4412/2016.

### Παραλαβή του αντικειμένου της εκτελεστικής σύμβασης

Η παραλαβή των παρεχόμενων υπηρεσιών ή παραδοτέων γίνεται από επιτροπή παραλαβής που συγκροτείται, σύμφωνα με την παράγραφο 3 του άρθρου 221 και την ακόλουθη διαδικασία:

1. Ο ανάδοχος υποβάλλει κάθε Παραδοτέο με συνοδευτική επιστολή με την οποία αιτείται την παραλαβή του.
2. Η Αναθέτουσα Αρχή δια της αρμόδιας Επιτροπής Παραλαβής Έργου (ΕΠΕ) αξιολογεί την ποσοτική και ποιοτική επάρκεια του Παραδοτέου, σύμφωνα με την προδιαγραφή του.
3. Σε περίπτωση που η ΕΠΕ διαπιστώσει μη συμμόρφωση προς τις προδιαγραφές κάθε Παραδοτέου κοινοποιεί στον Ανάδοχο έγγραφες παρατηρήσεις. Οι παρατηρήσεις αυτές αποστέλλονται στον ανάδοχο εντός χρονικού διαστήματος δέκα (10) εργασίμων ημερών από την ημέρα υποβολής του Παραδοτέου.
4. Στην περίπτωση εμπρόθεσμης κοινοποίησης παρατηρήσεων της ΕΠΕ επί του Παραδοτέου, ο Ανάδοχος υποχρεούται να επανυποβάλλει το Παραδοτέο με συμπληρωμένες τις διαπιστωθείσες ελλείψεις, με βάση τις παρατηρήσεις της Επιτροπής. Η επανυποβολή αυτή πρέπει να γίνεται εντός χρονικού διαστήματος που ορίζεται από την ΕΠΕ κατά την κοινοποίηση των παρατηρήσεών της, ανάλογα με το εύρος των απαιτούμενων αλλαγών. Το διάστημα αυτό δεν μπορεί να είναι μικρότερο των πέντε (5) εργασίμων ημερών από την ημερομηνία παραλαβής από τον ανάδοχο των παρατηρήσεων της ΕΠΕ.
   1. Η ανωτέρω διαδικασία επανυποβολής μπορεί να διενεργηθεί μέχρι 2 φορές (ήτοι πέραν της αρχικής υποβολής, προβλέπονται μέχρι 2 επανυποβολές, κατόπιν των αντίστοιχων παρατηρήσεων της ΕΠΕ).
   2. Οι έλεγχοι παραλαβής γίνονται με βάση την παρούσα πρόσκληση, ανάλογα με τον τύπο του παραδοτέου.
   3. Κατά τη διαδικασία παραλαβής διενεργούνται οι απαραίτητοι έλεγχοι, μπορεί δε να καλείται να παραστεί και ο ανάδοχος.
5. Όταν η Επιτροπή διαπιστώσει την ποσοτική και ποιοτική επάρκεια του Παραδοτέου σύμφωνα με την προδιαγραφή του, προβαίνει στην σύνταξη **Πρωτοκόλλου Παραλαβής του Παραδοτέου** (τμηματικές παραλαβές), και με αυτόν τον τρόπο η Επιτροπή γνωμοδοτεί για την ποσοτική και ποιοτική παραλαβή των επιμέρους παραδοτέων του Έργου. Κατόπιν, η ΑΑ αποφασίζει σχετικά και κοινοποιεί στον Ανάδοχο την απόφαση.
6. Η οριστική παραλαβή του Έργου, πραγματοποιείται μετά την ολοκλήρωση του συνόλου του Έργου και την παραλαβή και του τελευταίου παραδοτέου, με τη σύνταξη του **Πρωτοκόλλου Οριστικής Παραλαβής του Έργου**. Η οριστική παραλαβή του έργου οριστικοποιεί και όλες τις τμηματικές παραλαβές.
7. Τα πρωτόκολλα παραλαβής, ποιοτικής και ποσοτικής, θα αναφέρουν ρητά αφενός μεν τις εκτελέσθηκες εργασίες και αφετέρου το εμπρόθεσμο της παράδοσης σύμφωνα με τους όρους της σύμβασης. Τα πρωτόκολλα παραλαβής κοινοποιούνται υποχρεωτικά και στον ανάδοχο.
8. Επιπρόσθετα η ΕΠΕ δύναται να διενεργεί επιθεωρήσεις κατά τη διάρκεια παροχής των προβλεπόμενων υπηρεσιών. Λόγω της φύσης του έργου, εργασίες όπως η on-site υποστήριξη, εκπαίδευση των χρηστών κλπ, πιστοποιούνται σε μεγάλο βαθμό κατά την εξέλιξη των εργασιών, πέραν των περιοδικών - απολογιστικών εκθέσεων που περιλαμβάνονται στα εν λόγω Παραδοτέα.

Κατά τη **διαδικασία παραλαβής** διενεργείται ο απαιτούμενος έλεγχος, σύμφωνα με τα οριζόμενα στη σύμβαση, μπορεί δε να καλείται να παραστεί και ο ανάδοχος. Μετά την ολοκλήρωση της ανωτέρω περιγραφείσας διαδικασίας (ήτοι μετά το πέρας των ανωτέρω κύκλων υποβολών και ελέγχων), η επιτροπή παραλαβής: α) είτε παραλαμβάνει τις σχετικές υπηρεσίες ή παραδοτέα, εφόσον καλύπτονται οι απαιτήσεις της σύμβασης χωρίς έγκριση ή απόφαση του αποφαινομένου οργάνου, β) είτε εισηγείται για την παραλαβή με παρατηρήσεις ή την απόρριψη των παρεχομένων υπηρεσιών ή παραδοτέων. Τα ανωτέρω εφαρμόζονται και σε τμηματικές παραλαβές.

Αν η Επιτροπή Παραλαβής κρίνει ότι οι παρεχόμενες υπηρεσίες ή τα παραδοτέα δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλότητα των παρεχόμενων υπηρεσιών ή παραδοτέων και συνεπώς αν μπορούν οι τελευταίες να καλύψουν τις σχετικές ανάγκες.

Για την εφαρμογή της προηγούμενης παραγράφου ορίζονται τα ακόλουθα:

α) Στην περίπτωση που διαπιστωθεί ότι, δεν επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών ή παραδοτέων, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η Επιτροπή Παραλαβής υποχρεούται να προβεί στην οριστική παραλαβή των παρεχόμενων υπηρεσιών ή παραδοτέων της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

β) Αν διαπιστωθεί ότι επηρεάζεται η καταλληλότητα, με αιτιολογημένη απόφαση του αρμόδιου αποφαινόμενου οργάνου απορρίπτονται οι παρεχόμενες υπηρεσίες ή τα παραδοτέα, με την επιφύλαξη των οριζόμενων στο άρθρο 220 του Ν.4412/2016.

Αν παρέλθει χρονικό διάστημα μεγαλύτερο των τριάντα (30) ημερών από την ημερομηνία υποβολής του παραδοτέου από τον οικονομικό φορέα και δεν έχει εκδοθεί πρωτόκολλο παραλαβής της παραγράφου ή πρωτόκολλο με παρατηρήσεις της παραγράφου ανωτέρω, θεωρείται ότι η παραλαβή έχει συντελεσθεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι από επιτροπή που συγκροτείται με απόφαση του αρμοδίου αποφαινόμενου οργάνου, στην οποία δεν μπορεί να συμμετέχουν ο πρόεδρος και τα μέλη της επιτροπής. Η παραπάνω επιτροπή παραλαβής προβαίνει σε όλες τις διαδικασίες παραλαβής που προβλέπονται από την σύμβαση και συντάσσει τα σχετικά πρωτόκολλα. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπόμενων από τη σύμβαση ελέγχων και τη σύνταξη των σχετικών πρωτοκόλλων. Οποιαδήποτε ενέργεια που έγινε από την αρχική επιτροπή παραλαβής, δεν λαμβάνεται υπόψη.».

### Απόρριψη παραδοτέων - Αντικατάσταση

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών ή /και παραδοτέων μιας εκτελεστικής σύμβασης, με έκπτωση επί της συμβατικής αξίας, με απόφαση της Αναθέτουσας Αρχής μπορεί να εγκρίνεται αντικατάσταση των υπηρεσιών ή/και παραδοτέων αυτών με άλλα, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν. 4412/2016 και την παράγραφο 5.6.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες ή/και τα παραδοτέα που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

### Τρόπος Πληρωμής – Κρατήσεις

Οι τρόποι πληρωμής ορίζονται ως κάτωθι ανά ενότητα υπηρεσιών της εκτελεστικής σύμβασης:

#### Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων"

Η πληρωμή του αναδόχου για την ενότητα υπηρεσιών «Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων"» θα πραγματοποιηθεί με τον παρακάτω τρόπο:

* Καταβολή έξι (6) ισόποσων τριμηνιαίων δόσεων, εκάστης ύψους 16,67% του συμβατικού τιμήματος της συγκεκριμένης ενότητας της εκτελεστικής σύμβασης, με την παράδοση και την παραλαβή των παραδοτέων της εκάστοτε τρίμηνης περιόδου, με απόφαση της Αναθέτουσας Αρχής, κατόπιν εισήγησης της αρμόδιας επιτροπής.

#### Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)"

Η πληρωμή του αναδόχου για την ενότητα υπηρεσιών «Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)"» θα πραγματοποιηθεί με τον ακόλουθο τρόπο:

* Καταβολή έξι (6) ισόποσων τριμηνιαίων δόσεων, εκάστης ύψους 16,67% του συμβατικού τιμήματος της συγκεκριμένης ενότητας της εκτελεστικής σύμβασης, με την παράδοση και την παραλαβή των παραδοτέων της εκάστοτε τρίμηνης περιόδου, με απόφαση της Αναθέτουσας Αρχής, κατόπιν εισήγησης της αρμόδιας επιτροπής.

#### Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)"

Η πληρωμή του αναδόχου για την ενότητα υπηρεσιών «Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)"» θα πραγματοποιηθεί με τον παρακάτω τρόπο:

* Καταβολή έξι (6) ισόποσων τριμηνιαίων δόσεων, εκάστης ύψους 16,67% του συμβατικού τιμήματος της συγκεκριμένης ενότητας της εκτελεστικής σύμβασης, με την παράδοση και την παραλαβή των παραδοτέων της εκάστοτε τρίμηνης περιόδου, με απόφαση της Αναθέτουσας Αρχής, κατόπιν εισήγησης της αρμόδιας επιτροπής.

#### Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών"

Η πληρωμή του αναδόχου για την ενότητα υπηρεσιών «Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών"» θα πραγματοποιηθεί με τον παρακάτω τρόπο:

* Καταβολή οκτώ (8) ισόποσων τριμηνιαίων δόσεων, εκάστης ύψους 12,5% του συμβατικού τιμήματος της συγκεκριμένης ενότητας της εκτελεστικής σύμβασης, με την παράδοση και την παραλαβή των παραδοτέων της εκάστοτε τρίμηνης περιόδου, με απόφαση της Αναθέτουσας Αρχής, κατόπιν εισήγησης της αρμόδιας επιτροπής.

#### Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου"

Η πληρωμή του αναδόχου για την ενότητα υπηρεσιών «Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου"» θα πραγματοποιηθεί με τον παρακάτω τρόπο:

* Καταβολή έξι (6) ισόποσων τριμηνιαίων δόσεων, εκάστης ύψους 16,67% του συμβατικού τιμήματος της συγκεκριμένης ενότητας της εκτελεστικής σύμβασης, με την παράδοση και την παραλαβή των παραδοτέων της εκάστοτε τρίμηνης περιόδου, με απόφαση της Αναθέτουσας Αρχής, κατόπιν εισήγησης της αρμόδιας επιτροπής.

Η πληρωμή του συμβατικού τιμήματος θα γίνεται με την προσκόμιση των νόμιμων παραστατικών και δικαιολογητικών που προβλέπονται από τις διατάξεις του άρθρου 200 παρ. 5 του ν. 4412/2016, δηλαδή:

* Τιμολόγιο παροχής υπηρεσιών του αναδόχου
* Εξοφλητική απόδειξη του αναδόχου, εάν το τιμολόγιο δεν φέρει την ένδειξη «Εξοφλήθηκε»
* Πιστοποιητικά Φορολογικής και Ασφαλιστικής Ενημερότητας

καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Ιδίως βαρύνεται με τις ακόλουθες κρατήσεις:

α) Κράτηση 0,1% η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής ή τροποποιητικής σύμβασης Υπέρ της Ενιαίας Ανεξάρτητης Αρχής Δημοσίων Συμβάσεων (άρθρο 7, παρ. 3 του νόμου 4912/2022).

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης, σύμφωνα με την παρ. 6 του άρθρου 36 του ν. 4412/2016.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου και στην επ’ αυτού εισφορά υπέρ ΟΓΑ.

# ΠΑΡΑΡΤΗΜΑΤΑ

## ΠΑΡΑΡΤΗΜΑ: ΥΠΟΔΕΙΓΜΑΤΑ ΕΓΓΥΗΤΙΚΩΝ ΕΠΙΣΤΟΛΩΝ

### Εγγυητική Επιστολή Προκαταβολής της Εκτελεστικής Σύμβασης

ΕΚΔΟΤΗΣ.......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λ. Συγγρού 194, ΤΚ 176 71, Καλλιθέα, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την λήψη προκαταβολής για τη χορήγηση του …% της συμβατικής αξίας μη συμπεριλαμβανομένου του ΦΠΑ, ευρώ ………… σύμφωνα με τη σύμβαση με αριθμό...................και τη Πρόσκλησή σας με αριθμό………., στο πλαίσιο της Πρόσκλησης (συμπληρώνετε την ημερομηνία της Πρόσκλησης) …………. για εκτέλεση του έργου (συμπληρώνετε τον τίτλο του έργου) ……… ……… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ..................................., και μέχρι του ποσού των ευρώ (συμπληρώνετε το ποσό το οποίο καλύπτει η συγκεκριμένη εγγυητική επιστολή) ......................... πλέον τόκων επί της προκαταβολής αυτής που θα καταλογισθούν σε βάρος της Εταιρίας …………… ή, σε περίπτωση Ένωσης ή Κοινοπραξίας, υπέρ των Εταιριών της Ένωσης ……………… ή Κοινοπραξίας ……………, υπέρ της οποίας εγγυόμαστε σε εφαρμογή των σχετικών άρθρων του Κανονισμού Προμηθειών της ΚτΠ Μ.Α.Ε., στο οποίο και μόνο περιορίζεται η εγγύησή μας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρις ότου αυτή μας επιστραφεί ή μέχρις ότου λάβουμε έγγραφη δήλωσή σας ότι μπορούμε να θεωρήσουμε την Τράπεζά μας απαλλαγμένη από κάθε σχετική υποχρέωση.

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

### Εγγυητική Επιστολή Καλής Εκτέλεσης της Εκτελεστικής Σύμβασης

ΕΚΔΟΤΗΣ.......................................................................

Ημερομηνία έκδοσης...........................

Προς: Την Κοινωνία της Πληροφορίας ΜΑΕ

Λ. Συγγρού 194, ΤΚ 176 71, Καλλιθέα, Αθήνα

Εγγύηση μας υπ’ αριθμ. ……………….. ποσού ………………….……. ευρώ

Με την παρούσα εγγυόμαστε, ανέκκλητα και ανεπιφύλακτα παραιτούμενοι του δικαιώματος της διαιρέσεως και διζήσεως, μέχρι του ποσού των ευρώ ……………………………………………υπέρ του

{σε περίπτωση φυσικού προσώπου}: (ονοματεπώνυμο, πατρώνυμο) .............................., ΑΦΜ: ................ οδός............................. αριθμός.................ΤΚ………………

{Σε περίπτωση μεμονωμένης εταιρίας: της Εταιρίας ………. ΑΦΜ: ...... οδός …………. αριθμός … ΤΚ ………..,}

{ή σε περίπτωση Ένωσης ή Κοινοπραξίας: των Εταιριών

α) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

β) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

γ) (πλήρη επωνυμία) …… ΑΦΜ…….….... οδός............................. αριθμός.................ΤΚ………………

μελών της Ένωσης ή Κοινοπραξίας, ατομικά για κάθε μια από αυτές και ως αλληλέγγυα και εις ολόκληρο υπόχρεων μεταξύ τους εκ της ιδιότητάς τους ως μελών της Ένωσης ή Κοινοπραξίας.}

για την καλή εκτέλεση της σύμβασης με αριθμό................... που αφορά στο διαγωνισμό της (συμπληρώνετε την ημερομηνία διενέργειας του διαγωνισμού) …………. με αντικείμενο (συμπληρώνετε τον τίτλο του έργου) …….………..…… συνολικής αξίας (συμπληρώνετε το συνολικό συμβατικό τίμημα με διευκρίνιση εάν περιλαμβάνει ή όχι τον ΦΠΑ) ………........, σύμφωνα με τη με αριθμό................... Διακήρυξή σας.

Το ανωτέρω ποσό της εγγύησης τηρείται στη διάθεσή σας, το οποίο και υποχρεούμαστε να σας καταβάλουμε ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησής σας, μέσα σε τρεις (3) ημέρες από την έγγραφη ειδοποίησή σας.

Η παρούσα ισχύει μέχρι και την ………………(Σημείωση προς την Τράπεζα : **ο χρόνος ισχύος πρέπει να είναι τουλάχιστον ΧΧΧΧΧΧ της χρονικής διάρκειας της Εκτελεστικής Σύμβασης**, όπως αυτή ορίζεται στο σχετικό Κεφάλαιο της Πρόσκλησης)».

*Οδηγία : Η διάρκεια ισχύος της εγγυητικής καλής εκτέλεσης ορίζεται σε κάθε πρόσκληση ανάλογα με τις απαιτήσεις*

Σε περίπτωση κατάπτωσης της εγγύησης, το ποσό της κατάπτωσης υπόκειται στο εκάστοτε ισχύον πάγιο τέλος χαρτοσήμου.

(Εξουσιοδοτημένη υπογραφή)

## ΠΑΡΑΡΤΗΜΑ: ΠΙΝΑΚΕΣ ΟΙΚΟΝΟΜΙΚΗΣ ΠΡΟΣΦΟΡΑΣ

### Υπόδειγμα Οικονομικής Προσφοράς

#### Ενότητα Υπηρεσιών 1. Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων"

|  |  |  |  |  |
| --- | --- | --- | --- | --- |
| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **Απασχόληση (Α/Μ)** | **Κόστος ΑΜ χωρίς ΦΠΑ** | **Συνολικό Κόστος χωρίς ΦΠΑ** |
| 1 | Υπεύθυνος Έργου (PM) | 12 |  |  |
| 2 | Έμπειρος Σύμβουλος Πληροφορικής | 17 |  |  |
| 3 | Σύμβουλος Πληροφορικής | 9 |  |  |
| 4 | Έμπειρος νομικός σύμβουλος | 1,5 |  |  |
|  | **ΣΥΝΟΛΟ** | **39,5** |  |  |

#### Ενότητα Υπηρεσιών 2. Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)"

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **Απασχόληση (Α/Μ)** | **Κόστος ΑΜ χωρίς ΦΠΑ** | **Συνολικό Κόστος χωρίς ΦΠΑ** |
| --- | --- | --- | --- | --- |
| 1 | Υπεύθυνος Έργου (PM) | 5,5 |  |  |
| 2 | Έμπειρος Σύμβουλος Πληροφορικής | 4 |  |  |
| 3 | Σύμβουλος Πληροφορικής | 8 |  |  |
| 4 | Έμπειρος νομικός σύμβουλος | 2 |  |  |
| 5 | Έμπειρος Σύμβουλος απλούστευσης διαδικασιών (BPR senior expert) | 3 |  |  |
| 6 | Σύμβουλος απλούστευσης διαδικασιών (BPR expert) | 4 |  |  |
|  | **ΣΥΝΟΛΟ** | **26,5** |  |  |

#### Ενότητα Υπηρεσιών 3. Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)"

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **Απασχόληση (Α/Μ)** | **Κόστος ΑΜ χωρίς ΦΠΑ** | **Συνολικό Κόστος χωρίς ΦΠΑ** |
| --- | --- | --- | --- | --- |
| 1 | Υπεύθυνος Έργου (PM) | 5 |  |  |
| 2 | Έμπειρος Σύμβουλος Πληροφορικής | 4 |  |  |
| 3 | Σύμβουλος Πληροφορικής | 7,5 |  |  |
| 4 | Έμπειρος νομικός σύμβουλος | 2 |  |  |
| 5 | Έμπειρος Σύμβουλος απλούστευσης διαδικασιών (BPR senior expert) | 2 |  |  |
| 6 | Σύμβουλος απλούστευσης διαδικασιών (BPR expert) | 3,5 |  |  |
|  | **ΣΥΝΟΛΟ** | **24** |  |  |

#### Ενότητα Υπηρεσιών 4. Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών"

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **Απασχόληση (Α/Μ)** | **Κόστος ΑΜ χωρίς ΦΠΑ** | **Συνολικό Κόστος χωρίς ΦΠΑ** |
| --- | --- | --- | --- | --- |
| 1 | Υπεύθυνος Έργου (PM) | 6 |  |  |
| 2 | Έμπειρος Σύμβουλος Πληροφορικής | 6 |  |  |
| 3 | Σύμβουλος Πληροφορικής | 12 |  |  |
| 4 | Έμπειρος νομικός σύμβουλος | 2 |  |  |
| 5 | Έμπειρος Σύμβουλος απλούστευσης διαδικασιών (BPR senior expert) | 3 |  |  |
| 6 | Σύμβουλος απλούστευσης διαδικασιών (BPR expert) | 5 |  |  |
|  | **ΣΥΝΟΛΟ** | **34** |  |  |

#### Ενότητα Υπηρεσιών 5. Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου"

| **Α/Α** | **ΚΑΤΗΓΟΡΙΑ ΣΤΕΛΕΧΟΥΣ** | **Απασχόληση (Α/Μ)** | **Κόστος ΑΜ χωρίς ΦΠΑ** | **Συνολικό Κόστος χωρίς ΦΠΑ** |
| --- | --- | --- | --- | --- |
| 1 | Υπεύθυνος Έργου (PM) | 5 |  |  |
| 2 | Έμπειρος Σύμβουλος Πληροφορικής | 4 |  |  |
| 3 | Σύμβουλος Πληροφορικής | 8 |  |  |
| 4 | Έμπειρος νομικός σύμβουλος | 2 |  |  |
| 5 | Έμπειρος Σύμβουλος απλούστευσης διαδικασιών (BPR senior expert) | 2 |  |  |
| 6 | Σύμβουλος απλούστευσης διαδικασιών (BPR expert) | 4 |  |  |
|  | **ΣΥΝΟΛΟ** | **25** |  |  |

#### Συγκεντρωτικός Πίνακας Οικονομική Προσφοράς

| **Α/Α** | **Ενότητα Υπηρεσιών** | **Συνολικό Κόστος χωρίς ΦΠΑ** | **Συνολικό Κόστος με ΦΠΑ** |
| --- | --- | --- | --- |
| 1 | Σύμβουλος Ωρίμανσης Έργου "Ηλεκτρονικό Εισιτήριο Αρχαιολογικών χώρων" |  |  |
| 2 | Σύμβουλος Διαχείρισης του έργου "Ανάπτυξη Ψηφιακών Υπηρεσιών, Ψηφιοποίηση Αρχείου και Ενοποιημένες Υπηρεσίες Διαλειτουργικότητας Μετοχικού Ταμείου Στρατού (ΜΤΣ)" |  |  |
| 3 | Σύμβουλος Διαχείρισης του έργου "Ολοκληρωμένο Πληροφοριακό Σύστημα Διαχείρισης Αδειοδότησης και Ελέγχων (ΟΠΣ-ΑΔΕ)" |  |  |
| 4 | Σύμβουλος Διαχείρισης του έργου "Ψηφιοποίηση Διαχρονικού Αρχείου Αεροφωτογραφιών της ΓΥΣ - Ανάπτυξη και Παροχή Υπηρεσιών" |  |  |
| 5 | Σύμβουλος Διαχείρισης του έργου "Υλοποίηση Πληροφοριακού Συστήματος Διαχείρισης Ροής Εργασιών και Ψηφιακών Υπηρεσιών του Εθνικού Τυπογραφείου" |  |  |
| **ΓΕΝΙΚΟ ΣΥΝΟΛΟ** | |  |  |

## ΠΑΡΑΡΤΗΜΑ: ΕΥΡΩΠΑΪΚΟ ΕΝΙΑΙΟ ΕΓΓΡΑΦΟ ΣΥΜΒΑΣΗΣ (ΕΕΕΣ)

Το έντυπο Ε.Ε.Ε.Σ. που συνοδεύει την παρούσα Διακήρυξη είναι αναρτημένο, σε μορφή .PDF (ψηφιακά υπογεγραμμένο) και .XML, στη διαδικτυακή πύλη [www.promitheus.gov.gr](http://www.promitheus.gov.gr) του Ε.Σ.Η.ΔΗ.Σ., όπου διεξάγεται η παρούσα διαδικασία για τη σύναψη εκτελεστικής σύμβασης.